Ο εχθρός της ελευθερίας του Τύπου - Ειδήσεις - νέα - Το Βήμα Online\nΟ εχθρός της ελευθερίας του Τύπου\nΙσως ευθύνεται η απαισιοδοξία που έρχεται μεγαλώνοντας, ίσως και η καθαρή ματιά που αναπτύσσει κανείς με τον χρόνο, αλλά ένιωσα κάποιο μείγμα δισταγμού και σκεπτικισμού όταν το ιταλικό περιοδικό «L΄Εspresso» μου ζήτησε να γράψω μια στήλη για την προάσπιση της ελευθερίας του Τύπου στην Ιταλία. Οταν κάποιος πρέπει να παρέμβει για να υπερασπιστεί την ελευθερία του Τύπου σημαίνει ότι η συγκεκριμένη κοινωνία, και μαζί της το μεγαλύτερο μέρος του Τύπου, ήδη νοσεί. Στις ισχυρές δημοκρατίες δεν υπάρχει καμία ανάγκη υπεράσπισης της ελευθερίας του Τύπου γιατί κανένας δεν διανοείται την περιστολή της.\nΙσως ευθύνεται η απαισιοδοξία που έρχεται μεγαλώνοντας, ίσως και η καθαρή ματιά που αναπτύσσει κανείς με τον χρόνο, αλλά ένιωσα κάποιο μείγμα δισταγμού και σκεπτικισμού όταν το ιταλικό περιοδικό «L΄Εspresso» μου ζήτησε να γράψω μια στήλη για την προάσπιση της ελευθερίας του Τύπου στην Ιταλία.\nΟταν κάποιος πρέπει να παρέμβει για να υπερασπιστεί την ελευθερία του Τύπου σημαίνει ότι η συγκεκριμένη κοινωνία, και μαζί της το μεγαλύτερο μέρος του Τύπου, ήδη νοσεί. Στις ισχυρές δημοκρατίες δεν υπάρχει καμία ανάγκη υπεράσπισης της ελευθερίας του Τύπου γιατί κανένας δεν διανοείται την περιστολή της.\nΑυτός είναι ο πρώτος λόγος, μεταξύ άλλων, για τον σκεπτικισμό μου. Το πρόβλημα της Ιταλίας δεν είναι απλώς ο πρωθυπουργός Σίλβιο Μπερλουσκόνι. Από τον ρωμαίο πολιτικό Κατιλίνα και έπειτα η χώρα έχει αντέξει τους δικούς της χαρισματικούς, τολμηρούς άνδρες, οι οποίοι δείχνουν ελάχιστη μέριμνα για τις ανάγκες του κράτους καθώς είναι σε μεγάλο βαθμό συντονισμένοι στα δικά τους συμφέροντα.\nΣυνεπώς, δημιουργούν τα προσωπικά τους δίκτυα εξουσίας, αγνοώντας τη Βουλή, το δικαστικό Σώμα και το Σύνταγμα, μοιράζοντας χάρες στους αυλικούς τους και ενίοτε στις εταίρες τους, συγχέοντας την προσωπική τους ευχαρίστηση με τα συμφέροντα της κοινωνίας.\nΑυτοί οι άνδρες δεν καταφέρνουν πάντοτε να αδράξουν την εξουσία στον βαθμό που το επιδιώκουν, επειδή δεν τους το επιτρέπει συνήθως η κοινωνία. Οταν όμως το επιτυγχάνουν, γιατί να κατηγορούμε αυτούς και όχι την κοινωνία που τους το επέτρεψε;\nΘυμάμαι πάντοτε μια ιστορία που μου έλεγε η μητέρα μου: στα 20 της χρόνια βρήκε μια δουλειά ως γραμματέας και στενογράφος-δακτυλογράφος ενός μέλους της φιλελεύθερης πτέρυγας της Βουλής- τονίζω το «φιλελεύθερος».\nΜία ημέρα αφότου ο ιταλός δικτάτορας Μπενίτο Μουσολίνι ανήλθε στην εξουσία, ο εργοδότης της τής είπε: «Στην κατάσταση που είναι σήμερα η Ιταλία αυτός ο άνδρας ίσως βρει τον τρόπο να φέρει λίγη τάξη». Εκείνη την εποχή, όταν η χώρα ζούσε τις ωδίνες της κρίσης, η στάση του φιλελεύθερου βουλευτή ήταν κάτι σύνηθες. Ο φασισμός δεν εδραιώθηκε μόνο από τον Μουσολίνι, αλλά και από την ανοχή και την ολιγωρία ανθρώπων όπως ο βουλευτής της ιστορίας μας.\nΔεν έχει λοιπόν κανένα νόημα να επικεντρώνεται κανείς στον Μπερλουσκόνι, ο οποίος κάνει απλώς τη δουλειά του- τρόπος του λέγειν.\nΗ πλειονότητα των Ιταλών είναι αυτή που δεν κατάφερε να διαμαρτυρηθεί για τη σύγκρουση συμφερόντων των πολιτικών της, για την\nΟ πρωθυπουργός της Ιταλίας Σίλβιο Μπερλουσκόνι (ΑΡ/ ΒΕRΝΑL RΕVΕRΤ)\nπαρουσία περιπόλων από «ανησυχούντες πολίτες» στους δρόμους και για την ψήφιση του νόμου Αλφάνο, ο οποίος ουσιαστικά προσφέρει ασυλία στους κατόχους των τεσσάρων ανώτατων πολιτικών αξιωμάτων της χώρας. Και είναι οι ίδιοι οι Ιταλοί εκείνοι που πρώτοι θα αποδέχονταν με σχετική αταραξία- αν ο πρόεδρος της Δημοκρατίας δεν είχε εκφράσει την αντίθεσή του- την περιστολή της ελευθερίας του Τύπου (πειραματικώς, προς το παρόν). Αν η Ρωμαιοκαθολική Εκκλησία δεν είχε κεντρίσει τη δημόσια συνείδηση με κάποια λόγια ενδεδειγμένης μομφής, αυτή η ίδια χώρα θα είχε δεχθεί χωρίς δισταγμό, και πράγματι με κάποια πονηρή συνενοχή, τις φήμες ότι ο Μπερλουσκόνι συναναστρεφόταν με πόρνες. Το τελευταίο πάντως θα ξεχαστεί σύντομα, επειδή οι Ιταλοί, ακόμα και οι πιστοί καθολικοί, κάποιες φορές κάνουν το ίδιο.\nΓιατί λοιπόν να αφιερώσω εγώ μια στήλη ή να ξοδέψει μια εφημερίδα μελάνι για αυτά τα ανησυχητικά γεγονότα; Το άρθρο θα το διάβαζαν όσοι είναι ήδη πεπεισμένοι για αυτούς τους κινδύνους για τη δημοκρατία, αλλά οι οποίοι θα ήταν ταυτοχρόνως έτοιμοι να τους αποδεχθούν εφόσον εξακολουθούν να παίρνουν την καθημερινή τους δόση από τα ριάλιτι σόου: οι ίδιοι άνθρωποι, με άλλα λόγια, που βασικά γνωρίζουν ελάχιστα για τα πολιτικοσεξουαλικά σκάνδαλα επειδή ο Μπερλουσκόνι ελέγχει τα περισσότερα ιταλικά τηλεοπτικά κανάλια, τα οποία δεν αναφέρονται καν στις περιπέτειες του πρωθυπουργού.\nΓιατί λοιπόν να ενοχλούμαστε; Ο λόγος είναι απλός. Το 1931 το φασιστικό κόμμα ανάγκασε τους ιταλούς καθηγητές πανεπιστημίου, οι οποίοι ανέρχονταν τότε σε 1.200,\nνα πάρουν όρκο πίστης στο καθεστώς. Μόλις 12 (το 1%) αρνήθηκαν και έχασαν τη δουλειά τους. Κάποιοι λένε ότι ήταν 14, αλλά η διαφωνία απλώς επιβεβαιώνει ότι το επεισόδιο πέρασε σχεδόν απαρατήρητο εκείνη την εποχή, με αποτέλεσμα οι αναμνήσεις να είναι θολές.\nΠολλοί άλλοι, με τη συμβουλή του ηγέτη των κομμουνιστών Παλμίρο Τολιάτι ή ενδεχομένως του φιλοσόφου Μπενεντέτο Κρότσε, ορκίστηκαν προκειμένου να συνεχίσουν να διδάσκουν- και πράγματι πολλοί θα γίνονταν αργότερα εξέχοντες αντιφασίστες της μεταπολεμικής περιόδου. Οι 1.188 που απέμειναν έκαναν ίσως το σωστό, για τους δικούς του διαφορετικούς λόγους ο καθένας, που είναι όλοι σεβαστοί. Αλλά οι 12 που αρνήθηκαν έσωσαν την τιμή του πανεπιστημίου τους και οπωσδήποτε της χώρας τους.\nΓι΄ αυτόν τον λόγο κάποιες φορές πρέπει να λέμε «όχι», ακόμη και αν είναι μάταιο. Τουλάχιστον κάποια ημέρα ο κόσμος θα ξέρει ότι το είπαμε.\n© 2009 Umberto Εco/L΄Εspresso (distributed by Τhe Νew Υork Τimes Syndicate) Ο Ουμπέρτο Εκο είναι συγγραφέας. Το πιο πρόσφατο βιβλίο του είναι η «Ιστορία της ασχήμιας». Εχει γράψει τα διεθνή μπεστ σέλερ «Μπαουντολίνο», «Το Ονομα του Ρόδου» και «Το Εκκρεμές του Φουκώ».\nΑντιγριπικό εμβόλιο: Ποιοι έχουν προτεραιότητα και γιατί – Ολόκληρη η εγκύκλιος | 29.09.2020 - 11:45


Την Παρασκευή 28 Ιουνίου η ανακοίνωση των βαθμών των Πανελλαδικών Εξετάσεων - sep4u.gr\nΤην Παρασκευή 28 Ιουνίου η ανακοίνωση των βαθμών των Πανελλαδικών Εξετάσεων\nJune 25, 2019 June 25, 2019 by Καλοδήμος Δ.\nΗ αποστολή- διακίνηση θα ξεκινήσει από τα Β.Κ. νωρίς το πρωί της Πέμπτης 27-6-2019, ώστε τα δέματα να έχουν φτάσει στις Διευθύνσεις την Παρασκευή 28-6-2019. Πιθανόν να υπάρξουν κάποιες ώρες καθυστέρησης στις νησιωτικές περιοχές.\nΤην Παρασκευή 28-6-2019 το πρωί ως το μεσημέρι, οι Διευθυντές Δ.Ε. θα παραδώσουν αμέσως στα Λύκειά τους τα ανάλογα δέματα, ώστε το μεσημέρι της Παρασκευής 28-6-2019 οι βαθμοί να αναρτηθούν σε όλα τα Λύκεια και στην επίσημη ιστοσελίδα του ΥΠΠΕΘ.\nΟι υποψήφιοι μπορούν να δουν τους βαθμούς τους και εδώ :\nΑνακοινώνονται αύριο Παρασκευή 28 Ιουνίου οι…\nΑνακοίνωση βαθμών Ειδικών Μαθημάτων Πανελλαδικών…\nΤην Παρασκευή 9 Ιουλίου η ανακοίνωση των βαθμολογιών…\n12-07-21 Τα στατιστικά στοιχεία των βαθμών των…\n27-08-20 Ανακοίνωση αποτελεσμάτων των Πανελλαδικών…\nΑνακοίνωση βαθμολογιών Πανελλαδικών Εξετάσεων ΓΕΛ…\nΤα πανεπιστημιακά τμήματα 5ετους διάρκειας\nΤμήματα που ανήκουν μόνο στο 2ο Επιστημονικό Πεδίο


Ακατέργαστες σκόνες Anastrozole Arimidex CAS 120511 73 1 ορμονών συμπληρωμάτων Bodybuilding\nΑρχική Σελίδα\tΠροϊόνταΑντι στεροειδή οιστρογόνουΑκατέργαστες σκόνες Anastrozole Arimidex CAS 120511 73 1 ορμονών συμπληρωμάτων Bodybuilding\nφυσικό blocker οιστρογόνου\nΥψηλός - άσπρη ακατέργαστη σκόνη Anastrozole Arimidex ποιοτικών 99% Bodybuilding συμπληρωμάτων για το μυ που κερδίζει το CAS 120511 73 1\nΤο Anastrozole είναι ένα φάρμακο που χρησιμοποιείται για να θεραπεύσει το καρκίνο του μαστού στις μετεμμηνοπαυστικές γυναίκες (γυναίκες που έχουν περάσει από την αλλαγή εμμηνόπαυσης της ζωής). Το Anastrozole είναι ένας τύπος επεξεργασίας ορμονών γνωστός ως ανασταλτικός παράγοντας aromatase. Το θηλυκό οιστρογόνο ορμονών υποκινεί μερικούς καρκίνους του μαστού για να αυξηθεί. Αυτοί περιγράφονται ως ορμόνη ευαίσθητη ή θετικοί όγκοι δεκτών.\nΟι μετεμμηνοπαυστικές γυναίκες συνεχίζουν να παράγουν το οιστρογόνο. Αυτό παράγεται συνήθως όταν μετατρέπονται άλλες ορμόνες στο οιστρογόνο από ένα ένζυμο γνωστό ως aromatase, το οποίο βρίσκεται στο συκώτι και τους λιπαρούς ιστούς του σώματος. Το Anastrozole λειτουργεί με την παύση αυτής της μετατροπής από την πραγματοποίηση έτσι ώστε το ποσό οιστρογόνου που κυκλοφορεί στο σώμα μειώνεται.\nΤο Anastrozole έχει εξεταστεί για τη μείωση των οιστρογόνων, συμπεριλαμβανομένου του estradiol, στα άτομα. Το υπερβολικό estradiol στα άτομα μπορεί να προκαλέσει την καλοκάγαθα prostatic υπερπλασία, το gynecomastia, και τα συμπτώματα του hypogonadism. Το Anastrozole μπορεί επίσης να συμβάλει στον αυξανόμενο κίνδυνο του κτυπήματος, της επίθεσης καρδιών, της χρόνιας ανάφλεξης, της προστατικής διεύρυνσης και προστατικού καρκίνου. Μερικοί αθλητές και οικοδόμοι σωμάτων χρησιμοποιούν anastrozole ως τμήμα του στεροειδούς κύκλου τους για να μειώσουν και να αποτρέψουν τα συμπτώματα του υπερβολικού οιστρογόνου--gynecomastia, συναισθηματικές αστάθεια και διατήρηση νερού.\nΣτεροειδής σκόνη Boldenone αντι-οιστρογόνου Arimidex (Anastrozole)\nΌνομα προϊόντων: Arimidex\nΣυνώνυμο: arimidex Anastrozole Arimidex υψηλό - εκχύσιμη αντι ιατρική Arimidex στεροειδών οιστρογόνου HPLC Anastrozole 1MG ταμπλετών ποιοτικού Anastrozole Arimidex Anastrozole Arimidex καμία παρενέργεια/υψηλή αγνότητα Anastrozole Arimidex\nΕμφάνιση: Λευκό στην άσπρη κρυστάλλινη σκόνη\nΤο Anastrozole θα ληφθεί την ημέρα του κύκλου έναρξης, και Arimidex θα τρέξει σε όλη τη στεροειδή εφαρμογή. Το Arimidex είναι επίσης σημαντικό να επισημάνει ότι η δυνατότητα GP Arimidex να αυξηθεί η τεστοστερόνη στο σώμα είναι επίσης σημαντική. Μερικές μελέτες έχουν δείξει ότι τα φυσικά επίπεδα τεστοστερόνης αυξάνονται από μέχρι 60% μετά από 7 ημέρες της χρήσης αυτής της ουσίας. Κατά συνέπεια, τα bodybuilders διαπίστωσαν ότι Arimidex ήταν πολύ αποτελεσματικό κατά τη διάρκεια του PCT επειδή επρόκειτο όσο το δυνατόν περισσότερο να βελτιώσουν το φυσικό επίπεδο για να αποφύγουν αργά «την κατάρρευση».\nΤο Arimidex χρησιμοποιείται μερικές φορές για να θεραπεύσει τον αρσενικό καρκίνο του μαστού, αλλά δεν έχει μελετηθεί καλά στα άτομα. Το Alrimidex μελετάται για τα αποστειρωμένα άτομα στα επίπεδα τεστοστερόνης ισορροπίας και διατηρεί τα υγιή σπερματικά επίπεδα. Μερικοί αρσενικοί αθλητές και bodybuilders που παίρνουν τα αναβολικά στεροειδή για να χτίσουν το μυ παίρνουν επίσης Arimidex για να μειώσουν την παραγωγή οιστρογόνου, η οποία είναι η παρενέργεια της στεροειδούς χρήσης.\nΠεριγραφή Άσπρη κρυστάλλινη σκόνη Συμμορφώνεται\nΠροσδιορισμός IR Προσαρμοστείτε με στο τυποποιημένο IR\nHPLC Προσαρμοστείτε με στο τυποποιημένο HPLC\nΔιαλυτότητα Ελεύθερα διαλυτή ουσία στη μεθανόλη, την ακετόνη, την αιθανόλη και tetrahydrofuran. Και πολύ διαλυτός στο ακετονιτρίλιο. Συμμορφώνεται\nΣυνολική ακαθαρσία max.0.5% 0,18%\nΣυνολική απροσδιόριστη ακαθαρσία μέγιστο 0,2% 0,08%\nΜεμονωμένος απροσδιόριστος impurlty μέγιστο 0,1% 0,05%\nΣχετικό σύνθετο Β μέγιστο 0,2% 0,07%\nΣχετικό σύνθετο Γ μέγιστο 0,2% 0,04%\nΣχετικό σύνθετο Δ μέγιστο 0,1% 0,05%\nΣχετικό σύνθετο Ε μέγιστο 0,1% 0,06%\nΣημείο τήξης 81.0~84.0℃ 82.5~83.2℃\nΝερό μέγιστο 0,3% 0,21%\nΥπόλειμμα στην ανάφλεξη μέγιστο 0,1% 0,07%\nΔοκιμή (HPLC) 98.0%~102.0% 99.8%\nΑποθήκευση Δροσερός και ξηρός\nΣυμπέρασμα Συμμορφώνεται σε USP32.\nΕγκεκριμένος για τη θεραπεία του postoperative καρκίνου του μαστού καθώς επίσης και των premenopausal και μετεμμηνοπαυστικών γυναικών μεταφέρετε τα ανασταλτικά φάρμακα anastrozol. Η δριμύτητα του καρκίνου του μαστού αυξάνεται από το οιστρογόνο, δεδομένου ότι οι ορμόνες φύλων προκαλούν την υπερπλασία και τη διαφοροποίηση δεκτών οιστρογόνου. Με την παρεμπόδιση της σύνθεσης του οιστρογόνου.\nΗ δοκιμή δείχνει ότι αυτό είναι η προτιμημένη θεραπεία φαρμάκων για τις μετεμμηνοπαυστικές γυναίκες, με το θετικό τοπικό καρκίνο του μαστού δεκτών οιστρογόνου (ER).\nΟ αποτελεσματικός εκλεκτικός ανασταλτικός παράγοντας aromatase τριαζολών, που εμποδίζει το aromatase - το εξαρτώμενο κυτόχρωμα P450, εμποδίζει τη βιοσύνθεση οιστρογόνου και είναι ένας κύριος παράγοντας στο οιστρογόνο - υποκίνησε την αύξηση κυττάρων καρκίνου του μαστού. Μπορέστε να θεραπεύσετε το καρκίνο του μαστού, ειδικά για τις μετεμμηνοπαυστικές γυναίκες με τον ορμόνη-βοηθημένο πρόσφατος-σκηνικό καρκίνο του μαστού μετά από τη θεραπεία των ασθενών με την επανάληψη.\n1. Χρήση στα άτομα:\nΤο Anastrozole έχει εξεταστεί για τη μείωση των οιστρογόνων, συμπεριλαμβανομένου του estradiol, στα άτομα. Το υπερβολικό estradiol στα άτομα μπορεί να προκαλέσει την καλοκάγαθα prostatic υπερπλασία, το gynecomastia, και τα συμπτώματα του hypogonadism. Μπορεί επίσης να συμβάλει στον αυξανόμενο κίνδυνο του κτυπήματος, της επίθεσης καρδιών, της χρόνιας ανάφλεξης, της προστατικής διεύρυνσης και προστατικού καρκίνου. Μερικοί αθλητές και οικοδόμοι σωμάτων χρησιμοποιούν anastrozole ως τμήμα του στεροειδούς κύκλου τους για να μειώσουν και να αποτρέψουν τα συμπτώματα του υπερβολικού οιστρογόνου--gynecomastia, συναισθηματικές αστάθεια και διατήρηση νερού. Το στοιχείο μελέτης προτείνει ότι οι δόσεις 0,5 mg σε 1 mg ημερησίως μειώνουν το estradiol περ. 50% ορών στους άνδρες, το οποίο διαφέρει στις μετεμμηνοπαυστικές γυναίκες.\n2. Χρήση στα παιδιά:\nΑντι αποτελέσματα στεροειδών οιστρογόνου:\nΌταν ένα άτομο χρησιμοποιεί τα αναβολικά αρρενογόνα στεροειδή (AAS), ορισμένες ενώσεις θα αρωματίσουν στο οιστρογόνο. Οι κύριοι ένοχοι που θα κάνουν αυτό είναι όλοι οι εστέρες τεστοστερόνης, όπως: cypionate, enanthate, dianabol, durabolin Deca, και λιγότερο έτσι Boldenone (EQ). Εάν το οιστρογόνο δεν εμποδίζεται με τη χρησιμοποίηση ενός AI (ανασταλτικός παράγοντας aromatase), κατόπιν οι παρενέργειες υψηλός-οιστρογόνου μπορούν να εμφανιστούν. Το πιό γνωστό isgynecomastia παρενέργειας ή αυτό που είναι γνωστό συνήθως ως “gyno”, “σκύλα tits” ή “στήθη ατόμων”. Ένα άτομο μπορεί να παρατηρήσει ένα κομμάτι μέσα στο στήθος του - ή κάτω από την περιοχή θηλών εάν όχι μεταχειρισμένος γρήγορα, αυτό μπορεί να απαιτήσει τη σοβαρή χειρουργική επέμβαση για να αφαιρέσει. Μικρότερος - γνωστός αλλά οι πολύ σοβαρές παρενέργειες προκαλούνται από τη διατήρηση νερού, η οποία μπορεί να δώσει έναν φουσκωμένο ή ένα “σύνολο” κοιτάζει.\nΤο πρόσθετο βάρος νερού στο σώμα ή το πρόσωπό σας (συνήθως αποκαλούμενο «πρόσωπο φεγγαριών για στρογγυλός ή πλήρης του κοιτάζει) μπορεί να καταστρέψει μια συμπαθητική διάπλαση με την παραγωγή ενός προσώπου να φανεί παχιού. Εσωτερικά, η μεταφορά περίπου το πρόσθετο βάρος νερού θα τεντώσει τα λιπίδια του σώματος σε όλους τους τομείς. Ένα πρόσωπο μπορεί να αναμείνει μια άνοδο στη πίεση του αίματος, την πίεση καρδιών, και την απώλεια στην ενέργεια. Επίσης, το υψηλό οιστρογόνο μπορεί να έχει επιπτώσεις στο λίμπιντο.\nΑφ' ετέρου, εάν είστε πάρα πολύ επιθετικοί στο οιστρογόνο παρεμπόδισης, με τη χρησιμοποίηση των ενώσεων που είναι πιό σκληρές από Arimidex, αυτό μπορεί να αναγκάσει το οιστρογόνο σας για να ρίξει πάρα πολύ χαμηλό. Κατά συνέπεια, μπορείτε να αναμείνετε το στυτικό disfunction (ΕΔ), την απώλεια ενέργειας, την κατάθλιψη και το χαμηλό λίμπιντο.\n53 Υδροχλωρίδιο Dapoxetine CAS: 119356-77-3\nMesterone Ανδρο-4-ene-3,11,17 trione\nΕάν ενδιαφέρεστε για τα προϊόντα μας, καλωσορίστε για να με συμβουλευθείτε για τις αναλυτικές πληροφορίες.\nNolvadex/κιτρικό άλας Tamoxife για Bodybuilding 54965-24-1\nExemestane/άσπρη σκόνη CAS 107868-30-4 Aromasin\nAnastrozole CAS 120511-73-1 Arimidex που θεραπεύει το καρκίνο του μαστού\nΆσπρη ακατέργαστη σκόνη Finasteride Proscar CAS 98319 26 7 αντι στεροειδών οιστρογόνου υψηλής αγνότητας\nΜυς που χτίζει τα αντι συμπληρώματα CAS 164656-23-9 στεροειδών οιστρογόνου Dutasteride για την επεξεργασία απώλειας τρίχας


H Ουκρανία νομιμοποιεί τα κρυπτονομίσματα - Στον Ζελένσκι για υπογραφή το...\nΠέμπτη, 09-Σεπ-2021 10:36\nΗ Ουκρανία είναι μία ακόμη χώρα που θέτει κάποιους βασικούς κανόνες για την αγορά κρυπτονομισμάτων, σε ένα σημάδι για τις κυβερνήσεις ανά τον κόσμο ότι το bitcoin είναι εδώ για να μείνει.\nΣύμφωνα με το CNBC, σε σχεδόν ομόφωνη ψηφοφορία, το ουκρανικό κοινοβούλιο ενέκρινε νόμο που νομιμοποιεί και ρυθμίζει τα κρυπτονομίσματα. Το νομοσχέδιο τέθηκε σε κίνηση το 2020 και τώρα κατευθύνεται στο γραφείο του προέδρου Βολοντιμίρ Ζελένσκι.\nΜέχρι σήμερα, τα κρυπτονομίσματα στην Ουκρανία βρίσκονταν σε ιδιαίτερο καθεστώς.\nΟι πολίτες μπορούσαν να αγοράζουν και να ανταλλάζουν κρυπτονομίσματα, αλλά οι εταιρείες και τα ανταλλακτήρια που ασχολούνται με κρυπτονομίσματα βρίσκονταν συχνά υπό στενή παρακολούθηση από τις αρχές.\nΣύμφωνα με την Kyiv Post, οι αρχές έχουν την τάση να κρατούν μια σκληρή στάση όταν πρόκειται για ψηφιακά χρήματα, θεωρώντας τα ως "απάτη", κάνοντας επιδρομές σε επιχειρήσεις που σχετίζονται με κρυπτονομίσματα και "συχνά προχωρώντας σε κατάσχεση ακριβού εξοπλισμού χωρίς αιτία".\nΤον Αύγουστο, για παράδειγμα, η Υπηρεσία Ασφαλείας της Ουκρανίας (SBU) απέκλεισε ένα δίκτυο με την κατηγορία για "παράνομες ανταλλαγές κρυπτονομισμάτων", το οποίο λειτουργούσε στο Κίεβο. Η SBU ισχυρίστηκε ότι αυτές οι ανταλλαγές διευκόλυναν το ξέπλυμα χρήματος και παρείχαν ανωνυμία στις συναλλαγές.\nΗ νέα νομοθεσία προβλέπει επίσης ορισμένες προστασίες κατά της απάτης για όσους κατέχουν bitcoin και άλλα κρυπτονομίσματα. Εάν υπογραφεί από τον Ζελένσκι, τα ψηφιακά περιουσιακά στοιχεία και τα ψηφιακά πορτοφόλια είναι όροι που θα κατοχυρωθούν στο ουκρανικό δίκαιο.\nΣε αντίθεση με το Ελ Σαλβαδόρ που υιοθέτησε νωρίτερα στην εβδομάδα το bitcoin ως νόμιμο χρήμα, το ν/σ για τα κρυπτονομίσματα της Ουκρανίας δεν διευκολύνει την κυκλοφορία του bitcoin ως μορφή πληρωμής, ούτε το θέτει σε ίση βάση με το εθνικό νόμισμα της χώρας.\nΩστόσο, η σημερινή ψηφοφορία από την Ουκρανία είναι μέρος μιας ευρύτερης ώθησης του Κιέβου να στραφεί στο bitcoin.\nΣε επίσημη επίσκεψη στις ΗΠΑ τον περασμένο μήνα, ο Ζελένσκι μίλησε για την εκκολαπτόμενη "νόμιμη καινοτόμα αγορά της Ουκρανίας για ψηφιακά περιουσιακά στοιχεία" ως αναφορά για επενδύσεις και ο Mykhailo Fedorov, Υπουργός Ψηφιακού Μετασχηματισμού της Ουκρανίας, δήλωσε ότι η χώρα εκσυγχρονίζει την αγορά πληρωμών της, έτσι ώστε η Εθνική Τράπεζά της να είναι σε θέση να εκδώσει ψηφιακό νόμισμα.\nΣημειώνεται πως η Ουκρανία εντάσσεται σε μια λίστα χωρών που εντάσσουν το bitcoin στην εθνική νομοθεσία.\nΝωρίτερα αυτή την εβδομάδα, το Ελ Σαλβαδόρ έγινε η πρώτη χώρα που υιοθέτησε το bitcoin ως νόμιμο χρήμα. Ο πρόεδρος Nayib Bukele έχει ουσιαστικά συνδέσει την πολιτική του μοίρα με το αποτέλεσμα αυτού του εθνικού πειράματος με το bitcoin.\nΠριν από δύο εβδομάδες, η Κούβα ψήφισε νόμο για την αναγνώριση και τη ρύθμιση των κρυπτονομισμάτων, επικαλούμενη "λόγους κοινωνικοοικονομικού ενδιαφέροντος".\nΤον περασμένο μήνα, οι ΗΠΑ πρότειναν κανόνες για τους "brokers" κρυπτονομισμάτων στο νομοσχέδιο περί υποδομών ύψους 1 τρισ. δολαρίων ενώ ένας νέος γερμανικός νόμος επιτρέπει τώρα σε κεφάλαια που απαγορευόταν να επενδύσουν σε κρυπτονομίσματα, να διαθέτουν έως και 20% σε ψηφιακά νομίσματα όπως το bitcoin.\nΟ Παναμάς φαίνεται να έχει σειρά, καθώς η χώρα της Κεντρικής Αμερικής ετοιμάζει ένα σχέδιο νόμου για τα κρυπτονομίσματα.\nΣύμφωνα με το investing.com, το bitcoin σημειώνει άνοδο 2,19% τις τελευταίες 24 ώρες και κινείται στα 46,156 δολάρια.


Ζώρζ Σιμενόν (Georges Simenon): Ο ανθρωπάκος από το Αρχαγγέλσκ (Le petit homme d'Arkhangelsk)\nΗ αρχή μου με τον Σιμενόν έγινε με αυτό το βιβλίο (μόλις την Παρασκευή που μας πέρασε) . Ήταν εξαιρετικό. Ένιωσα την κάθε λέξη. Και δεν του φαινόταν !\nΕίδα σε ένα βράδυ την μίνι σειρά της ΕΡΤ Αγάπη Παράνομη και 2 επεισόδια από το Βαρδιάνος στα σπόρκα ειδικά η πρώτη πάρα πολύ ωραία και με τέλεια σκηνικά . Είναι και οι δύο διηγήματα . Η πρώτη του Θεοτόκη, η δεύτερη του Παπαδιαμάντη.\nΕπιτέλους τελείωσα με τα μισοδιαβασμένα μου και ξεκίνησα καινούρια. Άρχισα το ''Αόρατο μισό'' που καλό είναι αλλά όχι και για 4,2/5 που έχει στο goodreads από μισό εκατομμύριο βαθμολογίες (ίσως να βελτιώνεται από τη μέση και μετά που είμαι) . Επίσης χτες ξεκίνησα τα ''Έθιμα ταφής'' που μάλλον θα...\nΈχει αναφορές και στη Λευκάδα; Επίσης σου άρεσε το βιβλίο;;\nΠως σου φάνηκε; Εγώ πάντως αν και είχα και το 2ο , έμεινα στο 1ο.. Διαβάζω το έτος της χάριτος της Κιμ Λιγκέτ και ακόμα δεν έχω τελειώσει τη Λέσχη των τιποτένιων .! Άντε να τα τελειώσω και τα δύο γιατί τα τράβηξα αρκετά και κάπως τα βαρέθηκα.\nΘα ήθελα να μοιραστώ μαζί σας μια φόρμα που μπορεί να σας κάνει χαρούμενους(αφού συμπληρωθεί) . Εγώ έφτιαξα αντίγραφο και στο αντίγραφο επάνω έβαλα τα δικά μου. Στην ουσία συμπληρώνεις κάποιες λίστες που τις έχει έτοιμες και μετά μπορείς να δεις τα στατιστικά σου. Μου το έστειλε μια κοπέλα που...\nΟι τελευταίες μου αγορές ήταν τα εξής βιβλιαράκια Έθιμα Ταφής - Hannah Kent Expo 58 - Jonathan Coe Αριθμός 11 -Jonathan Coe Έγκλημα στο γκολφ - Κρίστι Αγκάθα Νέμεση - Κρίστι Αγκάθα Η μικρή αδερφή - Ashdown Isabel Τα πρώτα τρία με 40% , πως να συγκρατηθώ;;; και τα τελευταία τρία συνολικά 16...\nΤέλειο βιβλιαράκι. Παρόλο που δεν είμαι εντελώς αγεωγράφητη πέρασα πολύ ευχάριστα τις ώρες που το διαβάσαμε παρέα με τον φίλο μου. Είναι πολύ ωραίος τρόπος να το διαβάσεις σε κάποιον(ή να σου το διαβάσει) γιατί σταματάς σε κάποιες πληροφορίες και τις σχολιάζετε μαζί και έτσι σου εντυπώνεται...\nΦέτος , δηλαδή πέρυσι το 2021, διάβασα αρκετά ωραία βιβλία και ελάχιστα που δεν μου άρεσαν. Το καλύτερο βιβλίο που διάβασα ήταν το Τι ωραίο πλιάτσικο!-Jonathan Coe (μου άρεσαν πάάάάάάάρα πάρα πολύ επίσης Κίρκη, Εκεί που τραγουδάνε οι καραβίδες, Το κορίτσι με τα πορτοκάλια, Γάλα Μαγνησίας, Η...\nHey! Μετά από μια χαοτική σεζόν επέστρεψα στη λέσχη ! Διαβάζω το Η λέσχη των τιποτένιων του Κόου που τον ανακάλυψα το 2020, το 2021 διάβασα τρία βιβλία του και είπα να συνεχίσω και το 2022 :ρ Επίσης πριν λίγο τελείωσα μια νουβέλα το Εκεί που κρύβονται οι λέξεις της Μαρίας Λιάκου που κυκλοφορεί...\nΤώρα τι μου κάνεις @Τσίου 01:10 π.μ. ;; Άσε που διάβασα πρόσφατα το Ονειρεύτηκα το δολοφόνο σου και το μόνο που ένιωθα ήταν οργή κυρίως για το πόσους αετούς πετάγανε στο αστυνομικό τμήμα αντί να ψάχνουνε κάνα πτώμα.\nΜόλις είπα ότι θα ξεπαραδιαστώ και με άλλα! Ευχαριστώ πολύ @Τσίου μου , τα κάνω σκρινσοτ για να επιβεβαιώσω περίτρανα ότι τα σάβανα ΔΕΝ έχουν τσέπες ! 😂\nΤελείωσα το Μαρίνα του Θαφόν - με βλέπω να ξεπαραδιάζομαι να αγοράζω και την τετραλογία - ήταν το κατάλληλο είδος μυθιστορήματος για μένα, είχε μυστήριο, ειδύλλιο , φόνους και απίστευτα «χρώματα» Βαρκελώνης του χθες και του τώρα! 😇💸 Διάβασα και το Συλλέκτη του Soloúp, που ήταν το πρώτο κόμικς...\nΕίναι βαρύ βιβλίο γενικά, ανάλογα πόσο σε επηρεάζουν και αυτά που διαβάζεις συγκρίνοντάς τα και με αυτά που ζεις! Αν έπρεπε να διαλέξω ένα του Φάλαντα για αρχή τελικά όντως δεν θα ήταν αυτό 😇\n@Σελεφά ναι μίλησα με το βιβλιοπωλείο , όλα καλά 🙃🙂\nΑγόρασα στις αρχές του μήνα αυτά : Επειδή δεν κάνω κάτι άλλο εκτός από το να διαβάζω, λόγω συνθηκών , διάλεξα μικρά βιβλία (τα είχε προτείνει κάπου ο @Φαροφύλακας νομίζω) ώστε να τα διαβάζω ανάμεσα από μυθιστορήματα που διαβάζω! Παρεμπιπτόντως, έχει διαβάσει κανείς σας Μπριούσωφ; Διάβασα το...\nΤελείωσα μέσα στην εβδομάδα το Εκεί που τραγουδάνε οι καραβίδες , το Μίνα Ντε Βαγκέλ του Stendhal και το Τα ποιήματα των 9-10μ.μ. του Χικμέτ. Τώρα ακούω το Μαρίνα του Ρουίθ-Θαφόν και συνεχίζω με το Λύκος ανάμεσα σε λύκους του Φάλαντα τον β΄ τόμο (μόνο 500 σελίδες έχουν απομείνει...\nΠολύ συγκινητικό 🥺! Μπράβο @Ιαβερης 🙂\nΤο μακρινό 2014 έψαχνα για μια λέσχη συνανάγνωσης , νομίζω πως έτσι βρέθηκα εδώ.. Βέβαια την πρώτη μου ανάρτηση την έκανα το 2017!


\tΔημήτρης Κοσμόπουλος - Η ποίηση μπορεί να ανθίσει μόνο μέσα σ’ένα ανοιχτό πεδίο σημασιών\nΗ ποίηση μπορεί να ανθίσει μόνο μέσα σ’ένα ανοιχτό πεδίο σημασιών\nΕφ. «Κυριακάτικη Αυγή», 21 Νοεμβρίου 2004\nΣτον σημερινό μας «Επισκέπτη» ποιητή Δημήτρη Κοσμόπουλο δεν δόθηκε, ίσως, η χάρη να αναφερθεί αναλυτικά σ'εκείνα που ο ίδιος θα επιθυμούσε περισσότερο. Οι ερωτήσεις μας «έγειραν» συνειδητά εστιάζοντας στον θεολογικό παρά στον οικείο ποιητικό Λόγο οπού εκείνος θα είχε (επίσης) πολλά και ενδιαφέροντα να μας πει. Και αφού τον καταστήσαμε εκόντα - άκοντα «... απολογητή δεν έχουμε παρά να πούμε δυο - τρεις «διορθωτικές» κουβέντες προλόγισμα που να συμπληρώνουν -την ολίγον αδιάκριτη»- βιογραφική εικόνα του ποιητικού προσώπου. Ο Δημήτρης Κοσμόπουλος γεννήθηκε στο Κοντογόνι Πυλίας στη Μεσσηνία και μεγάλωσε στην Καλαμάτα. Σήμερα ζει και δουλεύει στην Αθήνα. Η εμφάνιση τoυ στο χώρο της ποίησης έγινε πολύ γρήγορα αλλά και ένθερμα δεκτή, αναγνωρίστηκε δε ευθύς εξαρχής ένα ιδιαίτερο προσωπικό ποιητικό ιδίωμα με «πληθωρικό και στιβαρό διασκελισμό ...». Η ποίηση του στα δύο πρώτα του βιβλία (το Λατομείο και Του νεκρού αδελφού, εκδόσεις «Κέδρος») χαρακτηρίστηκε ότι φέρει έντονα μέσα της τα στοιχεία της ιθαγένειας και της συνομιλίας με τις παραδοσιακές και τις μοντερνιστικές τεχνοτροπίες, ενώ δοκίμια του για πρόσωπα και πράγματα της νεοελληνικής λογοτεχνίας και μεταφράσεις του φιλοξενούνται στα σοβαρότερα λογοτεχνικά περιοδικά της χώρας.\n«Στον αιώνα τον άπαντα» ο άνθρωπος φαίνεται να αναζητά κάποιο βαθύτερο νόημα στη ζωή του, να ψάχνει πάντοτε κάτι που του λείπει. Η πίστη, σε εκείνο που του προσφέρθηκε εξ αποκαλύψεως, δεν θα’πρεπε φυσιολογικά να τον κάνει ευτυχή και να θέτει τέρμα σ' αυτή την αναζήτηση;\nΟ άνθρωπος, έχετε δίκιο θα νιώθει εσαεί -δηλαδή έως συντελείας του χρόνου-ότι κάτι του λείπει. Κι αυτό το κάτι είναι πρωτίστως το νόημα. Δεν είναι όμως μόνο αυτό. Κι όταν ακόμη το βρεί,θα εξακολουθεί να του λείπει παραμένοντας ως διαρκώς ανοιχτή κλήση ενώπιον του-η μετοχή στη «ζωή «αυτού του νοήματος. Εδώ ακριβώς ξανοίγεται το πεδίο της αναμέτρησης με την αρνητική εκδοχή του εαυτού του. Κι εδώ. ειδικά, είναι που προκύπτει η ανάγκη της επικοινωνίας κατ’αρχήν μέσω λέξεων αυτής της προσπά9ε:ας με τούς γύρω του.Η αλήθεια βέβαια (αυτή η οποία κομίζει το νόημα) για την καθ' ημάς παράδοση, μας έχει φανερωθεί ένσαρκα και προσωπικά και -μας έχει προσφερθεί ρητά -δηλαδή εξ’ αποκαλύψεως.Aυτό δεν σημαίνει, ωστόσο, πώς παύει να προαπαιτείται η δική μας κρίση, προκειμένου να την παραλάβουμε. Αν κάποιοι τώρα κατηγορούν τον Δημιουργό επειδή εισήλθε στην ιστορία εν σαρκί, επειδή μίλησε (ο Λόγος σάρξ εγένετο και εσκήνωσε εν ημίν), σκεφτείτε πόσο δριμύτερο θα εξαπολυόταν τo κατηγορητήριο, αν τυχόν μπορούσαν να του προσάψουν ότι έχει σιωπήσει...\nΠοιά η σχέση της πίστης με την ποίηση;\nH ποιητική κατάσταση είναι η εγγύτερη δυνατή -μέσα στο πλαίσιο του εγκόσμιου βιώματος- με την κατάσταση της ευχαριστιακής αναγωγής των στιγμών μας στο Νόημά τους. Kατά μια ορισμένη διατύπωση άλλωστε, «νόημα είναι η εκλέπτυνση του νοήματος». Δεν έχετε παρά να παρατηρήσετε (αν είναι να κρίνετε του λόγου τo ασφαλές) ότι η ποίηση αρχίζει να αποσύρεται από τα τοπία της καθημερινότητας, τόσο περισσότερο όσο περισσότερο διαδίδονται οι όροι της εκκοσμίκευσης..\nΉ να ανοίξετε τις ιερές μας Γραφές: κανένα άλλο -υποστηρίζω- είδος γραμματείας δεν θα σας συνεπάρει εναργέστερα σε μιαν εμπειρία ποιητικής «απολαβής» της ανάγνωσης.Αν θέλετε, ακόμη, μπορείτε να ανατρέξετε στη μαρτυρία της Φιλοκαλίας. στο Συναξαριστή των Νεομαρτύρων του αγίου Νικόδημου του Αγιορείτου ή στα κείμενα της ρώσικης θεολογίας της διασποράς τoυ εικοστού αιώνα: τηρουμένων των αναλογιών, πείτε μου. σας παρακαλώ, αν έχετε ανταμώσει κάπου ακμαιότερη ποιητική «ιδιοσυστασία» του λόγου. Γενικεύοντας: η ποίηση μπορεί ν' ανθίσει μόνο μέσα σ' ένα ανοιχτό πεδίο σημασιών-και τo μόνο ανοιχτό πεδίο σημασιών που γνωρίζω είναι εκείνο που αρνείται να αναπροσδιοριστεί με ένα (εν είδει νοήματος), Όχι στον Άλλο. Άλλωστε, ο αυτοπροσδιορισμός δια του Άλλου, συνειδητά ή ακόμη και ως\nανεπίγνωστή δίψα, ψηλαφείται στα έργα του Ρίτσου, του Λειβαδίτη ή του Αλεξάνδρου για παράδειγμα, και άλλων πολλών.\nΗ θρησκευτική πίστη και η δυσπιστία μπορούν να συμπορεύονται;\nΗ εκκλησιαστική πίστη βρίσκεται στους αντίποδες των θρησκευτικών «βεβαιοτήτων». Η πατερική διατύπωση περί του «αεί σχοινοβατείν» το επιβεβαιώνει.Η πίστη είναι δυναμική κατάσταση, που πάντα ξεκινά απ’ την αρχή. Είναι άσκηση στην ελευθερία. Μέγιστος αντίπαλος της είναι η φυσική ροπή προς τις ψυχολογικές εξασφαλίσεις. Η ροπή προς τις μαγικές λύσεις, που ο Ντοστογιέφσκι ονόμασε «υποδούλωση στο θαύμα».\nΣτον αιώνα που μόλις αποχαιρετήσαμε αλλά και σε εκείνον που ανέτειλε, η φρίκη και η αγριότητα περισσεύουν. Ποια η πηγή και οι αιτίες των όλο και αυξανόμενων δεινών του ανθρώπου;\nΣ’έναν κόσμο που θέλησε να υποκαταστήσει την φιλοσοφία με την επιστήμη (προκειμένου ακόμη και οι εκτιμήσεις περί νοήματος να εμφανίζονται δεσμευτικές ) τα πράγματα άρχισαν να εξιχνιάζονται, αλλά εκείνο που συνέβαινε ολοένα σκιερότερο αίνιγμα ήταν ο άνθρωπος: ο κόσμος μας, θέλω να πω, φαίνεται να προάγει όλους τους λόγους, αλλά οπισθοχωρεί στην ανθρωπολογία. Κι είναι, ετούτη, μια υποχώρηση που κυοφορεί την τερατογονία.Σύμφωνοι υπάρχουν ένα σωρό κοινωνικά κακά (κοντά κι ακόμη περισσότερα κοντά μας) που θα πρέπει να διορθώσουμε. Μα το ριζικότερο απ’όλα θα είναι πάντα η ορμή δύο (έστω) ανθρώπων που συνυπάρχουν- μέσα στις ίδιες συνθήκες- να τραπούν, καθένας ενώπιον του άλλου, σε Κάιν. Είναι, δηλαδή, το «απλό» μυστήριο του καλού και του κακού. Αυτό που σύμπασα,σχεδόν, η νεόκοπη φιλολογία πασχίζει να διασύρει και να διαγράψει... Ανακύπτει, φοβάμαι, ως θέμα μονάχα ειλικρίνειας το να παραδεχθεί κανείς ότι εντεύθεν (και όχι βέβαια πέραν) του καλού και του κακού, η ζωή των ανθρώπων δεν θ' αξιωθεί παρά να εικονίσει τον θάνατο. Η βία άλλωστε , δεν προβαίνει στην Ιστορία παρά ως συμπύκνωση κενού. Και το κενό, ήδη,υψώνει τη σημαία του στο κέντρο της αγοράς:»νόημα είναι η απουσία νοήματος»\nΟι εκδόσεις και τα περιοδικά, προσέξτε, που το επαγγέλλονται είναι εκείνα που πραγματοποιούν τις πολυπληθέστερες πωλήσεις: ως άδοξη σκότιση των «φώτων» του «λόγου».\n«Η απελπισία σέρνει τον χορό γιατί αυτός ο εξαίσιος και τρομερός υιός του ανθρώπου, ο Θεός, πέθανε...» διαπίστωνε από αυτήν εδώ τη στήλη ο προλαλήσας επισκέπτης ο Ηρακλής Λογοθέτης. Συμμερίζεστε την άποψη του πως σήμερα πενθούμε την «απώλεια» του θεού και των εξ’αυτού μύθων;\nθα ξεκινήσω απ' το τέλος. Ποιοι είναι, τάχα, αυτοί οι θεολογικοί «μύθοι» που υποτίθεται οτι έχουν «πεθάνει»; Όπου κι αν ψάξετε δεν νομίζω πως θα μπορέσετε να τους εντοπίσετε... Όλως αντιθέτως θα βρείτε, παντού να έχει καταρρεύσει να έχει καταρρεύσει ένα πλήθος ζωτικών μυθολογιών της «αντιθεολογίας».Δεν νομίζω, επίσης, πως θα μπορέσετε εύκολα να στοιχειοθετήσετε την «απώλεια» του ίδιου του Θεού. Παρατηρήστε,έστω, ότι η «αντι-θεολογία» αναδύεται ως η ασυγκρίτως πυκνότερη θεματική επιλογή (ακόμη κι όταν ο τίτλος μιας συγγραφής δεν μας προϊδεάζει) μέσα στις σελίδες όλων των «θεσμικών» εντύπων παραγωγής θεωρίας. Η αντι-θεολογία... Δηλαδή, και πάλι, ο λόγος περί Θεού! Γεγονός «άτοπο» αν υποθέταμε oτι η ιστορία έχει «αυτονομηθεί» από την παρουσία Του.\nΑς αποδώσουμε στα πράγματα το όνομά τους: ο «θάνατος του Θεού» είναι, ίσως, μια προσδοκία κάποιων διανοουμένων, την οποία, όμως, απολύτως τεχνητά προβάλλουν ως προσδοκία της κοινωνίας. «Τεχνητά»: δηλαδή, εκμεταλλευόμενοι την παντοκρατορία τούς στη μέση του δημόσιου «διαλόγου». Αυτό, όμως,διόλου δεν σημαίνει πως η υπόλοιπη κοινωνία συμμερίζεται τις ψευδαισθήσεις τους -για τούτο, άλλωστε, και εκείνοι δεν χάνουν αφορμή να την σύρουν στο εδώλιο του δικαστηρίου τους ως «κλειστή», «ανασφαλή», συντηρητική» ή οτιδήποτε συντηρητικότερο.Ακόμη πιο δηλωτικό φαινόμενο, ωστόσο, από την συνείδηση του «πλήθους» παραμένει, για μένα, η ταραχή της συνείδησης των «εκλεκτών»: Δεν είναι δυνατόν, ισχυρίζομαι, να υπάρξει νοήμων άνθρωπος του οποίου η σκέψη να μη στρέφεται αδιαλείπτως γύρω από το ερώτημα περί θεού. Μαρτυράς μου,ξαναλέω σύνολη η βιβλιογραφία όσο και η δημοσιογραφία που επιτάσσουν τον σύγχρονο «τρόπο» μας.\nΌσο για τον σπαραγμό της νιτσεϊκής αρνητικής θεολογίας που ο φίλτατος Ηρακλής ενσωματώνει στην αγωνία της δικής τoυ οπτικής, να συμπληρώσω:Ο Νίτσε, ο Σιοράν, ο Καμύ. μου δίνουν με την αλήθεια της αγωνίας τους ζωτικό χώρο αναδίφησης των μεγάλων ερωτημάτων. Άραγε, γιατί μπορώ γονιμώτερα να μιλώ με ανθρώπους όπως ο Λογοθέτης, εν αντιθέσει με τούς θρησκευτικά ή ιδεολογικά τακτοποιημένους στη «θαλπωρή» των τσελεμεντέδων τους;\nΟ χριστιανισμός επαγγέλλεται το τέλος της ιστορίας. Το ίδιο από την άλλη(;) σκοπιά διακηρύσσουν ο κ. Φουκουγιάμα και οι συν αυτώ. Μήπως με όλα αυτά τα... τέλη ενδυναμώνεται και αποκτά άλλοθι ο ολοκληρωτισμός των σύγχρονων «δημοκρατιών»;\nΑυτό που ευαγγελίζεται η εκκλησιαστική εμπειρία είναι η απελευθέρωση της ζωής από τον θάνατο. Η επιφάνεια της Βασιλείας του θεού. Τούτο -πάντα κατά την εκκλησιαστική εμπειρία- δεν θα συμβεί, φυσικά, από τις ανθρώπινες δυνάμεις, αλλά μέσω της δεύτερης παρέμβασης του Θεανθρώπου στην ανθρωπινή ιστορία. Και θα συμβεί όταν η ιστορία αυτή θα έχει εκδηλώσει τη μέγιστη υποστροφή της στην απανθρωπιά.\nΗ θεωρία του Φουκουγιάμα κηρύσσει ακριβώς το αντίθετο: δοξολογεί την πρόοδο αυτής της υποστροφής ως υπέρτατο επίτευγμα. Βεβαιώνει, μάλιστα, πως οι άνθρωποι ποτέ δεν θα επιζητήσουν την... αναστροφή της.\nEίναι μία θεωρία που-όπως όλες οι αντίστοιχες, οι ευαγγελιζόμενες την μαζική ευτυχία - παρέχει, ασφαλώς, έρεισμα στον σύγχρονο ολοκληρωτισμό. Μη μας διαφεύγει, ωστόσο, πως ο ολοκληρωτισμός αυτός ορίζει ως κύριο στόχο του την συντριβή οποιασδήποτε έλλογης θρησκευτικής εκδήλωσης.Ας μην πηγαίνει,μάλιστα, ο νους μας μόνο στα Γκουαντανάμο της Ρax Americana: ας συγκρατήσουμε και τη συμπεριφορά της Γαλλικής πολιτείας αντίκρυ στο δικαίωμα αυτοκαθορισμού του «φαίνεσθαι» των υπηκόων της.\nΑς έρθουμε στην ποίηση σας χωρίς να απομακρυνθούμε από το προσφιλές μας θέμα. «Πώς να'ναι προς τα μέρη του θανάτου;» ο στίχος σας αποτελεί απλό - ρητορικό ερώτημα ή μήπως αγωνιώδες ως προς τον φόβο για τo αντάμωμά του;\nΕυχαριστώ, αγαπητέ κύριε Μαυροειδή, γιατί επιτελούς ξαναρχόμαστε στην ποίηση, έστω και με την εμμονή σας στο «προσφιλές θέμα» των προηγούμενων ερωτήσεων που μου υποβάλατε, με τις οποίες κατέστην σχεδόν... απολογητής. Ευχαριστώντας σας, θα σας έλεγα ότι θα είχα φθάσει σε ύψη αγιότητος, εάν δεν φοβόμουν τον θάνατο. Ακόμη και τότε, όμως, δεν θα μπορούσα να μιλώ αγνοώντας τον φόβο των άλλων ανθρώπων.Ο μέγιστος φόβος, ωστόσο, υποκρύπτεται πίσω από τον λόγο (αλλά κι από τον πολιτισμό) εκείνο ο οποίος ποτέ δεν αγγίζει τον χρόνο της νύχτας.Η αρχέτυπη σύλληψη τoυ πολιτισμού μας ορίζει, βεβαίως, μιαν ανθρώπινη ύπαρξη που δεν φοβάται τον θάνατο. Μόνο που αυτό καταδεικνύει, από μόνο του, πόσο αφύσικος φανερώνεται ο ρυθμός της ζωής που η «σύλληψη ετούτη παραγγέλλει στην πλάση.Όταν δοκιμάζουμε να επικοινωνήσουμε (άρα κι όταν γράφουμε ποίηση), το ζητούμενο είναι ο λόγος που παραπέμπει στην ζωή- όχι ο λόγος που παραπέμπει την ζωή στον εαυτό του. Κι η εκκλησιαστική πείρα της ελευθερίας είναι, πιστεύω, η προσφορότερη για να προφυλάξει από μια τέτοια παραφθορά του λόγου μας σε αλογία.\nΠοιοι είναι ή ποιοι πρέπει να είναι εκείνοι που (θα) κρίνουν τo παρόν της ποίησης;\nΟ καθένας δικαιούται την ελευθερία της έκφρασης γνώμης. Όσον αφορά όμως στα ΜΜΕ -έντυπα (με τα ένθετά τους!) και ηλεκτρονικά- (όπου δεν χωράνε οι πάντες) το πρόβλημα είναι πως η ελευθερία του ενός αφαιρεί την ελευθερία του άλλου. Το δίλημμα, λοιπόν, μεταφέρεται και στον δέκτη της κριτικής -ο οποίος καλείται, με τη σειρά του, να κρίνει την αμεροληψία του μηνύματος το οποίο λαβαίνει.Προσωπικώς, αν δεν προλάβαινα να έχω μια άμεση εποπτεία του χώρου της ποιητικής παραγωγής, θα εμπιστευόμουν περισσότερο όποιον κριτικό μου υπενθύμιζε συχνότερα ότι και οι δικές του αποτιμήσεις διατελούν... υπό κρίσιν.\nΤο ιθαγενές στοιχείο είναι έντονο στην ποίησή σας. Κάποιοι θα μπορούσαν να το θεωρήσουν παράκαιρο στην εποχή της παγκοσμιοποίησης.\nθα συνεννοηθούμε καλύτερα αν μιλήσουμε για εντοπιότητα. Προβάλλει, πράγματι,σαφής στην πρόθεση μου. Εξίσου σαφή, όμως θα τη βρείτε και σ' όλη την κουλτούρα της «παγκοσμιοποίησης». Διότι, απλούστατα, δεν θα επρόκειτο ποτέ για μια αόριστη παγκοσμιοποίηση-η συγκεκριμένη, μάλιστα, δεν είναι παρά η παγκοσμιοποίηση του δυτικού αποκλειστικά αρχετύπου.Το να λέμε λοιπόν πως η απόρριψη αυτού του αρχετύπου καθίσταται υπόλογη επειδή... το ίδιο αξιώνει την προσαρμογή κάθε άλλου (αρχετύπου) στα δικά του μέτρα, δεν συνιστά άρθρωση κριτικού (σε βάρος μου - δεν θα είχα καμία αντίρρηση.) λόγου: συνιστά μια απλοΐκότατη ταυτολογία.\nΠαλιότερα η ποίηση ήταν περισσότερο πολιτικοποιημένη. Αλλά και σήμερα παρατηρείται μια προσπάθεια να συσπειρωθούν κάποιοι ποιητές πολιτικά. Πώς βλέπετε αυτήν την κίνηση;\nΗ ποίηση ήταν περισσότερο πολιτικοποιημένη σε εποχές όπου μεσουρανούσε η πολιτική προσδοκία. Συνέβαινε ευλόγως - αλλά ακόμη και τότε η ποίηση διακινδύνευε, έτσι, να αδικήσει την σχέση της με τον χρόνο.Η σημερινή πολιτικοποιημένη ποιητική διακινδυνεύει, πολύ περισσότερο, να αδικήσει ακόμη και τη σχέση της με το παρόν. Παρά ταύτα, δεν είναι ούτε αυτό ακατανόητο: αρκεί να μπορέσουμε να συνειδητοποιήσουμε το... συμπαντικό πρόβλημα «αμηχανίας» από το οποίο διέπεται πλέον ο διανοούμενος κόσμος της νεωτερικότητας.\nΗ πολιτική ήταν. πράγματι, η εντελέστερη υπεκφυγή: μια μεγαλεπήβολη προσπάθεια να πληρωθεί το κενό της καθημερινότητας με νόημα - και μάλιστα στεγανώς ενδοκοσμικά οριοθετημένο. Οι άνθρωποι που γνώρισαν αυτήν την πληρότητα της ελπίδας, έστω, είναι φυσικά αδύνατον να συμφιλιωθούν με τους όρους της κρατούσας απονοηματοδότηοης. Προκρίνοντας, όμως, και πάλι. την αυτοσημασιοδότηση αυτής της ζωής, η υπεκφυγή από την οντολογία υποτροπιάζει σε καταφυγή στην αυτούσια ψευδαίσθηση -η οποία συν τοις άλλοις οδηγεί στην παντελή διακοπή της επικοινωνίας με τους αληθινούς φορείς των ενεστωσών ευαισθησιών.\nΣτην ποίησή σας διακρίνει κανείς το ονειρικό στοιχείο είτε με άμεση αναφορά στο περιεχόμενο ονείρων είτε με εικονογραφία που προσλαμβάνεται ως ονειρική.\nΠρωτοτυπία, έλεγε ο Λορεντζάτος, είναι η εμμονή στους πρώτους τύπους, Η προσήλωση σ' αυτούς. Μ' άλλα λόγια, στα αρχέτυπα. Μαθητεύοντας στα αρχέτυπα ποιητικά μεγέθη -ελληνικά και ευρωπαϊκά- διδάσκεται κανείς «με καιρό και με κόπο», αυτό που ο ποιητής Νάσος Βαγενάς διατυπώνει ως «πραγματική πραγματικότητα». που βεβαίως δεν είναι τα επιφαινόμενα μόνον. Είναι η κατάργηση του οριζοντιωμένου χρόνου, η συναίρεση του χρόνου, του τόπου και των προσώπων μέσα στην αλήθεια(= μη λήθη) της απέραντης αλληλεγγύης νεκρών και ζωντανών (καλύτερα: κεκοιμημένων και ζώντων). Όπως -κατ' αναλογίαν- γίνεται στην υμνογραφία ή στο δημοτικό τραγούδι. Η ποιητική μου εργασία οφείλει να τίθεται υπό την κρίσιν καθενός, όμως εγώ την αντιλαμβάνομαι ως προέκταση προσευχής. Προϋποθέτει την -έστω και ατελή στην περίπτωση μου- μετοχή στη συλλογική - πνευματική εμπειρία. Αυτή η άσκηση μετοχής, κ, Μαυροειδή, οικοδομεί την ευρυχωρία της καθολικότητας στο βλέμμα. Οπότε ενοποιούνται τα διεστώτα και διεσκορπισμένα στην κοίτη της όντως ζωής. Οι κεκοιμημένοι που καταδέχονται να διαβούν τα φθαρτά μας ενύπνια παίρνουν το σκοτάδι της μνήμης μας και της το γυρίζουν τροφή και νερό. Ο χρόνος υπερβαίνεται και καθίσταται άχρονη εμπειρία αρμονίας: Αγέννητοι, εν χρόνω ζώντες και εκδημήσαντες γίνονται ένα σώμα. Αληθινά ζωντανό.\n«Η αριστερά μαζεύει μόνο τις στάχτες της δικής της φλόγας…»\nΥπάρχει σημείο συνάντησης της αριστεράς με την Εκκλησία;\nΗ αριστερά εμφανίζεται ως ένα πολιτικό κίνημα που οραματίζεται δικαιοσύνη. Δηλαδή, αξιώνει την καθιέρωση του ηθικού κριτηρίου στα πολιτικά μας διλήμματα, θαυμάσια... Το παράδοξο είναι ότι πριν απ' αυτό, εισηγείται πάντως ένα νόημα στους αντίποδες της ιερότητας –σαν να επρόκειτο η ιερή αναφορά να αντιστρατευτεί τη λαχτάρα της δικαιοσύνης.\nΗ ιστορία, βεβαίως, έχει αποδείξει εν τω μεταξύ το απολύτως αντίθετο:\nΗ αριστερό ήκμασε σε μία εποχή που η ιερή φλόγα εξακολουθούσε να φλέγει καταμεσής της συνύπαρξης. Και η αριστερά μαζεύει μόνο τις στάχτες της δικής της φλόγας, σε μια εποχή όπου η εκκοσμίκευση συστέλλει τα πάντα (εντός και τριγύρω μας) σε τετράγωνες μέριμνες.\nΤο καταγωγικό λάθος της ειλικρινούς εκδοχής της αριστεράς (έξω, εννοώ, από την βούληση για χειραγώγηση του πεδίου συνείδησης) ήταν ότι ενώ πολέμησε κατά του πολιτικού συστήματος που την περιέβαλλε, υπερασπίστηκε τον πολιτισμό εκείνο ο οποίος το γένναγε…\nΚαι το απόσταγμα της εμπειρίας της δεν νομίζω πως μπορεί να είναι άλλο από το ότι έθεσε ένα στοίχημα το οποίο, απλώς, μας αποκάλυψε τα όρια του πολιτισμού που (τώρα εδώ) μας κλείνει εντός του.


Η παφιάκη επίσημη απάντηση για τον Κετσπάγια | Goal News Cy\nΑ' ΚΑΤΗΓΟΡΙΑΠΑΦΟΣΗ παφιάκη επίσημη απάντηση για τον Κετσπάγια\nΗ παφιάκη επίσημη απάντηση για τον Κετσπάγια\nΑπάντηση στις τελευταίες φήμες περί Τιμούρ Κετσπάγια έδωσε ο εκπρόσωπος Τύπου της Πάφος FC, Πέτρος Μελαΐσης. Συγκεκριμένα, ο εκπρόσωπος Τύπου της Παφιακής ομάδας, μίλησε στην εκπομπή του ΡΙΚ, «Γκολ και Θέαμα» και μεταξύ άλλων αναφέρθηκε στο ενδιαφέρον της Παφιακής ομάδας για τον Γεωργιανό τεχνικό.\n-Ο Τιμούρ βρίσκεται ανάμεσα στου υποψήφιους;\n«Τα προξένια είναι πολλά τις τελευταίες μέρες. Δεν θα μπούμε σε ονοματολογία. Θέλουμε ο προπονητής μας να ξέρει τη γλώσσα του ποδοσφαίρου για να μπορέσει να εμπνεύσει τους ποδοσφαιριστές μας».\n-Υπάρχει κάποιος καλύτερος από αυτά που ζητάτε από τον Τιμούρ;\n«Υπάρχει μια μεγάλη λίστα και θα κάνουμε τη καλύτερη επιλογή. Οι ιδιοκτήτες μας θα χειριστούν τη περίπτωση νέου προπονητή».


Το νέο site της Γεφυρα Ζωης Α.μεΑ είναι κοντά σας\nΤο νέο site της Γεφυρα Ζωης Α.μεΑ είναι κοντά σας περιηγηθείτε στο νέο μας site εδώ http://www.gefirazois.gr/\nΑναρτήθηκε από GefyraZwhs στις 10:51 π.μ.\nΑναρτήθηκε από GefyraZwhs στις 10:58 π.μ.\nΗ θεατρική ομάδα των παιδιών της Γέφυρας Ζωής, προετοίμασαν αυτήν την θεατρομουσικοχορευτική τους παράσταση με πολύ κέφι και αγάπη και ανυπομονούν να την ανεβάσουν.\nΣτην αρχή ανησυχούσαν για το αν θα κατάφερναν να αποστηθίσουν τα λόγια τους,\nμετά αγωνιούσαν για το αν θα φοράνε ωραία κοστούμια.\nΣήμερα λίγες μέρες πριν την παράσταση η μόνη τους έγνοια είναι το πόσο δυνατό θα είναι το χειροκρότημα του κόσμου.\nΜην τα απογοητεύσουμε.\nΑς είμαστε όλοι εκεί να ξετυλίξουμε το κουβάρι του παραμυθιού,\nΕκπλήξεις και Προκλήσεις…στην πρώτη τους θεατρομουσικοχορευτική τους παράσταση.\nΤην Τετάρτη 27-12-17 ώρα 18:00, στο Κέντρο Πολιτισμού\n(πρώην Νελε) Κολοκοτρώνη 36, Χαϊδάρι. Παραχώρηση Δήμος Χαϊδαρίου\n«Μια διαδραστική παράσταση για μικρά άλλα και μεγάλα παιδιά.\n(Οι Μάγισσες που μισούσαν τα Χριστούγεννα)\nΑναρτήθηκε από GefyraZwhs στις 10:57 π.μ.\nΕυχαριστούμε το Alert tv και την δημοσιογράφο Μαρία Σταυρινούδη από την εκπομπή ζωή Γένους Θηλυκού για την φιλοξενία.\nΑναρτήθηκε από GefyraZwhs στις 10:56 π.μ.\nΑναρτήθηκε από GefyraZwhs στις 10:24 π.μ.


Ανώτερη σε όλα η κάμερα του Galaxy Z Fold 3 έναντι του Galaxy S21 Ultra σύμφωνα με το DxOMark - News - myPhone\nΑνώτερη σε όλα η κάμερα του Galaxy Z Fold 3 έναντι του Galaxy S21 Ultra σύμφωνα με το DxOMark\nΔημοσιεύτηκε November 27, 2021\nΕίναι πολύ ευέλικτο, είναι αξιόπιστο και προσφέρει εξαιρετική ποιότητα εικόνας και βίντεο…. ποιο να ‘ναι ποιο να ναι…. μα φυσικά το Galaxy S21 Ultra! Ξεπερνάει ακόμη και το iPhone 13 Pro Max σε εξαιρετικά ευρεία απόδοση και ζουμ, αλλά σύμφωνα με το DxOMark, το Galaxy Z Fold 3 έχει καλύτερη κάμερα από το Galaxy S21 Ultra.\nΑισθητή η μικρή αυτή διαφορά\nΗ ομάδα του DxOMark δημοσίευσε πρόσφατα την κριτική κάμερας του Galaxy Z Fold 3 και απένειμε βαθμολογία 124 βαθμών. Αυτό είναι 1 βαθμό υψηλότερο από την παραλλαγή Snapdragon του Galaxy S21 Ultra και τρεις βαθμούς υψηλότερο από την παραλλαγή Exynos. Σύμφωνα με την κριτική του DxOMark , το Galaxy Z Fold 3 έχει χαμηλότερο θόρυβο σε φωτογραφίες και βίντεο σε σύγκριση με το Galaxy S21 Ultra. Επιπλέον, το κορυφαίο αναδιπλούμενο smartphone της Samsung έχει προφανώς πιο αξιόπιστη απόδοση αυτόματης εστίασης, ελαφρώς καλύτερη έκθεση, χρώματα και υφή.\nΩστόσο, το Galaxy S21 Ultra σημείωσε 48 βαθμούς σε λειτουργία υπερευρείας λήψης και 98 βαθμούς σε ζουμ. Η υπερευρεία κάμερα του Galaxy Z Fold 3 σημείωσε 47 πόντους και η κάμερα τηλεφακού 79 πόντους. Το Galaxy Z Fold 3 σημείωσε 103 πόντους στην εγγραφή βίντεο, ενώ το Galaxy S21 Ultra σημείωσε 102 πόντους.\nΤο Galaxy Z Fold 3 είχε καλύτερη απόδοση όσον αφορά την αυτόματη εστίαση και τα βίντεο σε χαμηλό φωτισμό, αλλά απαθανάτισε περισσότερα κορεσμένα χρώματα.\nΑυτοί στο dxomark έχουν μάθει την φωτογραφία απο τα κινητά και όχι απο εκεί που έπρεπε να μάθουν,απο τις ψηφιακές δηλαδή και κρίνουν ότι να ναι!\nΟ κατήφορος συνεχίζεται και το χρήμα ρέει άφθονο!\nEdited November 28, 2021 by guy_fawkes\nΌτι να ναι......το dxomark......αλλά δεν μου κάνει ιδιαίτερη εντύπωση....


28/08/2020, 18:00 Upd: 28/08/2020, 18:00\nΙδιαίτερα πιεσμένο πρόγραμμα φαίνεται πως είχε το τελευταίο διάστημα το νομικό τμήμα της Toyota καθώς δημοσίευμα του Lexus Enthusiast αναφέρει πως η εταιρία έχει καταθέσει αιτήσεις σε πολλές ευρωπαϊκές υπηρεσίες για την εμπορική κατοχύρωση του ονόματος LBX και Lexus LBX, πράγμα που κάνει πολλούς να πιστεύουν πως είμαστε κοντά στην παρουσίαση ενός νέου μοντέλου από τη Lexus, πιθανότατα ενός μικρού crossover.\nΣύμφωνα με τις πληροφορίες μέσα στον Αύγουστο η Toyota έχει καταθέσει αιτήσεις κατοχύρωσης των ονομασιών LBX και Lexus LBX στην αρμόδια υπηρεσία της ευρωπαϊκής ένωσης αλλά και στις αντίστοιχες του Ισραήλ και της Ελβετίας. Όλες οι αιτήσεις μάλιστα έγιναν στην κατηγορία «αυτοκινούμενα και δομικά στοιχείων αυτών».\nΑυτή η κίνηση πιθανότατα καταδεικνύει την πρόθεση της Lexus να παρουσιάσει ένα νέο μοντέλο για την ευρωπαϊκή αγορά ωστόσο είναι η πρώτη φορά που βλέπουμε να χρησιμοποιείται από την εταιρία μια ονομασία με τρία γράμματα καθώς έχουν καθιερωθεί αυτές με δύο.\nΠάντως στο δημοσίευμα του Lexus Enthusiast αναφέρεται πως είναι πολύ πιθανό η συγκεκριμένη ονομασία να προορίζεται για κάποιο πρωτότυπο. Μάλιστα εδώ και αρκετό διάστημα υπάρχει η φημολογία πως η Lexus θα αποκτήσει την δική της εκδοχή του Toyota Yaris Cross η οποία θα ονομάζεται BX και θα βρίσκεται πιο κάτω από το μεσαίο UX. Μάλιστα από τη στιγμή που το Yaris Cross είναι μοντέλο που προορίζεται για την ευρωπαϊκή και την ασιατική αγορά είναι πολύ λογικό η Toyota να ζητήσει την κατοχύρωση του ονόματος του αντίστοιχου Lexus στις ίδιες αγορές.


news247 01 Οκτωβρίου 2021 19:31\nΤην επανεξέταση του εντύπου του Εθνικού Κέντρου Αιμοδοσίας, που περιέχει -μεταξύ άλλων- την πρόβλεψη ότι δεν μπορεί να γίνει εθελοντής αιμοδότης, όποιος είχε έστω και μία ομοφυλοφιλική σχέση από το 1977, ζήτησε ο υπουργός Υγείας, Θάνος Πλεύρης.\nΥπενθυμίζεται πως, τον περασμένο Απρίλιο, το NEWS 24/7 είχε πραγματοποιήσει σχετική έρευνα, αναλύοντας και σχολιάζοντας το σοβαρό αυτό ζήτημα ατου αποκλεισμού των ομοφυλόφιλων από την εθελοντική αιμοδοσία.\nΛαμβάνοντας τον λόγο, ο πρώην υπουργός Υγείας, Ανδρέας Ξανθός, συνεχάρη τον κ. Πλεύρη που επιλύει μια εκκρεμότητα που δεν είχε διορθωθεί. Παράλληλα, με αφορμή την πρόβλεψη του νομοσχεδίου που διευκολύνει την πρόσβαση παράνομων μεταναστών στο πρόγραμμα εμβολιασμού, χωρίς να κινδυνεύουν με απέλαση, ο κ. Ξανθός είπε ότι ο κ. Πλεύρης έδειξε απολογητική διάθεση.\n"Εμείς, όντως εντοπίσαμε έναν άνθρωπο, που έχει γνωστή πολιτική διαδρομή στον ακροδεξιό χώρο, και κατά καιρούς έχει εκφράσει μισαλλόδοξο λόγο, να εισηγείται μέτρα που διευκολύνουν την πρόσβαση των προσφύγων-μεταναστών στα εμβόλια. Προφανώς υπάρχει και η πολιτική ορθότητα και η θεσμική ωριμότητα, και ελπίζω να πρόκειται για μεταστροφή ουσίας". Σημείωσε επίσης ότι η προηγούμενη κυβέρνηση κατάφερε να δώσει εγγυημένη πρόσβαση -καθολικότητα, και σε ανασφάλιστους πολίτες αλλά και στους αιτούντες άσυλο και διαβιούσαν στα ΚΥΤ.\nΠΕΡΙΣΣΟΤΕΡΑ: Θανάσης Πλεύρης, Βουλή, ΛΟΑΤΚΙ, Ανδρέας Ξανθός


σεισμός Archives | MyDimosio\nΚίνδυνος λόγω σεισμού για το 15% της ελληνικής επικράτειας\nΜελέτες δείχνουν ότι το 10% – 15% των εδαφών της ελληνικής επικράτειας κινδυνεύουν σε περίπτωση σεισμού άνω των 5 Ρίχτερ\nΜανώλης Σκορδίλης στο mydimosio.gr: «Δεν επηρεάζει ο σεισμός στο Δυρράχιο περιοχές της Βόρειας…\nΚαθησυχαστικός για την περιοχή της Βόρειας Ελλάδας, μετά το μεγάλο σεισμό στην Αλβανία, εμφανίστηκε ο Καθηγητής Σεισμολογίας του Α.Π.Θ. Μανώλης Σκορδίλης μιλώντας στο “mydimosio”. «Δεν είναι ένας ιδιαίτερα ισχυρός σεισμός που θα…\nΑσθενής σεισμική δόνηση μεγέθους 3,8 βαθμών της κλίμακας Ρίχτερ σημειώθηκε στις 11.13 το πρωί της Τετάρτης ανατολικά από τη Ραφήνα στον θαλάσσιο χώρο. Σύμφωνα με το Γεωδυναμικό Ινστιτούτο του Αστεροσκοπείου Αθηνών, το επίκεντρο του σεισμού…\nΙούλ 23, 2019 3\nΤο χτύπημα του Εγκέλαδου στην Αθήνα, που έφερε στη μνήμη το μακρινό 99, είναι ακόμη νωπό, ωστόσο δεν θα πρέπει να κλείνουμε τα αυτιά μας ή να πανικοβαλόμαστε. Ένας ακόμη σεισμολόγος προειδοποίησε για το ρήγμα στις Αλκυονίδες και την…\n«Έχουμε ένα θηρίο κοντά μας. Τις Αλκυονίδες. Κάποια στιγμή αυτές θα γρυλίσουν και τότε αλίμονό μας» είπε χαρακτηριστικά ο κ. Τσελέντης στον Ant1. «Πρέπει να είμαστε έτοιμοι» προειδοποίησε. Συγκεκριμένα μίλησε για ένα σεισμό 30 φορές…\nΙούλ 20, 2019 4\nΣτοιχεία επικοινωνίας Δήμων Αττικής για αιτήματα πολιτών σχετικά με μετασεισμικό έλεγχο κτηρίων, έδωσε στη δημοσιότητα η Γενική Γραμματεία Πολιτικής Προστασίας. Αναλυτικά η ανακοίνωση: Παρακαλούμε οι πολίτες να…


O J.D. Salinger γνώριζε όσο κανείς την υπομονή των λέξεων - RatPack.gr\nO J.D. Salinger γνώριζε όσο κανείς την υπομονή των λέξεων\nH απομονωμένη τέχνη της λογοτεχνίας του, δίδαξε δεκάδες άλλους.\nΌχι, ο Jerome David Salinger δεν ήταν ο πιο εύκολος άνθρωπος εκεί έξω. Μισούσε την δημοσιότητα αλλά στην αρχή δεν το ήξερε ούτε ο ίδιος και φυσικά δεν είχε ιδέα για το τι θα γινόταν με το πρώτο και πιο γνωστό του πόνημα.\nΜεγαλωμένος στην Νέα Υόρκη είχε μέσα του από πάντα το μικρόβιο του διηγηματογράφου. Μάλιστα τα πρώτα του σοβαρά διηγήματα τα έγραψε στο γυμνάσιο, σε μία ηλικία που συνήθως τα παιδιά κάνουν λίγο πιο διασκεδαστικά πράγματα, όπως το να κυνηγάνε κορίτσια ή να παίζουν ποδόσφαιρο. Ο J.D. Salinger όμως δεν ήταν σαν όλα εκείνα τα γυμνασιόπαιδα. Είχε ιστορίες μέσα του που έπρεπε να τις πει. Αυτές οι ιστορίες θα τον έκαναν τελικά παγκοσμίως γνωστό και θα τον θρόνιαζαν για τα καλά στη θέση των διασημότερων συγγραφέων της νεότερης Αμερικής.\nΜετά όμως ήρθε ο Β’ Παγκόσμιος κι αυτό φυσικά καθυστέρησε λίγο την πορεία του προς την κορυφή μιας και κατατάχθηκε. Πολέμησε σε τρεις μεγάλες μάχες του πολέμου στην Ευρώπη: Αρδέννες, Νορμανδία και στη μάχη του Χούρτγκεν.\nΕκείνο τον καιρό δεν έπαυσε να γράφει, ίσα ίσα που έστελνε πολλές ιστορίες στο περιοδικό New Yorker. Εφτά ιστορίες του είχαν απορριφθεί αλλά τελικά τα κατάφερε λίγο πιο μετά με την ιστορία Μια τέλεια μέρα για μπανανόψαρα.\nΣτην Αμερική επέστρεψε μαζί με την Γερμανίδα γυναίκα του Sylvia Welter. Ο γάμος δεν κράτησε για πάνω από οχτώ μήνες. Η Sylvia Welter γύρισε στη Γερμανία αλλά η κόρη του Salinger, Margaret, έμεινε μαζί του. Όταν έλαβε γράμμα της Sylvia μετά από πολλά χρόνια, το 1972, εκείνος το έσκισε χωρίς να το διαβάσει.\n«Όταν τελείωνε με τους ανθρώπους, πραγματικά το εννοούσε» είχε πει η κόρη του στην βιογραφία του.\nΗ πρώτη του απόπειρα να εκδώσει μία συλλογή διηγημάτων με τον μικρό εκδοτικό Lippincot Press το 1945 απέτυχε. Αυτό φυσικά και δεν τον πτόησε.\nΆλλωστε ο Salinger ήταν βετεράνος πολέμου και παρόλο το μετατραυματικό του στρες, ήταν γνωστό πως είχε υπηρετήσει και στην αντικατασκοπεία στην Ευρώπη λίγο μετά το τέλος του πολέμου. Ήταν σκληρό καρύδι.\nΤο 1951 ήρθε το αριστούργημα του, ο Φύλακας στη Σίκαλη και έφερε τα πάνω κάτω στον λογοτεχνικό κόσμο, πρώτα στην Αμερική και μετά με τις μεταφράσεις του σε ολόκληρο τον κόσμο.\nΗ ιστορία είναι απλή: Ένας έφηβος το σκάει από το ιδιωτικό σχολείο του και αναζητεί τη ζωή του μέσα από διάφορες περιπέτειες. Το πρώτο πρόσωπο που είναι γραμμένο το βιβλίο είναι απλά μία φωνή συγκλονιστική που δεν σε αφήνει λεπτό. Μόλις τελειώνεις το βιβλίο απλά θέλεις να το ξαναδιαβάσεις, τόσο καλό είναι.\nΟ Φύλακας στη Σίκαλη ήταν μία τρομερή επιτυχία και έκατσε για 30 εβδομάδες στα ευπώλητα των New York Times.\nΤο βιβλίο επηρέασε τόσο πολύ κόσμο εκείνη την εποχή, κόσμο που ήταν φυσικά εκτός της σφαίρας της λογοτεχνίας.\nΟ δολοφόνος του John Lennon, Mark David Chapman, ήταν μανιακός θαυμαστής του βιβλίου και πολλές από τις παραισθήσεις που είχε, λένε οι κακές γλώσσες, πως οφείλονταν στον πρωταγωνιστή του Φύλακα στη Σίκαλη, Holden Caufield.\nΆπειρα κινηματογραφικά στούντιο ήθελαν να γυρίσουν το βιβλίο σε ταινία αλλά ο ίδιος ο Salinger πάντα ήταν κάθετος στην άρνηση του. Μάλιστα τον είχε πλησιάσει και ο ίδιος ο Samuel Goldwyn της Goldwyn-Mayer, o Spielberg αλλά και ο Weinstein.\nΤην δεκαετία του 1970 το βιβλίο πλέον διδασκόταν στα σχολεία της Αμερικής μαζί με τα βιβλία του Steinbeck.\nMάλιστα λέγεται πως ο Jerry Lewis κυνηγούσε χρόνια τον Salinger για να τον πείσει να του δώσει τον ρόλο του Holden Caufield.\nΜπορεί να ήρθαν κι άλλα βιβλία με διηγήματα (Franny and Zooey το 1961, και Raise High the Roof Beam, Carpenters and Seymour: An Introduction) αλλά πάντοτε ο ίδιος ο Salinger θα επισκιάζεται από δύο πράγματα: το μίσος του για την δημοσιότητα και τον Φύλακα στην Σίκαλη.\nΠόσοι και πόσοι δεν τον μιμήθηκαν στις παραξενιές και στα χούγια του. Δεν ήθελε να δίνει συνεντεύξεις και σιχαινόταν την τηλεόραση. Για χρόνια εξασκούνταν στην διδασκαλία του Ζεν και στο τέλος έγινε κι εκείνος δάσκαλος της ανατολίτικης φιλοσοφίας.\nΈζησε μία γεμάτη ζωή με τρεις γάμους και πέθανε το 2010 σε ηλικία 91 χρονών, μακριά από τα σκληρά φώτα της δημοσιότητας.\nΟ Φύλακας στη Σίκαλη θεωρείται σήμερα σαν ένα κλασικό έργο της αμερικάνικης και παγκόσμιας λογοτεχνικής κληρονομιάς.\nΔες το παρακάτω άλμπουμ για να δεις μερικά στιγμιότυπα από τη ζωή του Salinger:


Η Αργώ της Καλύμνου - Καθημερινή ηλεκτρονική ενημέρωση για την Κάλυμνο και τα γύρω νησιά - Ενημέρωση από Δρ. Ταυλάριο & δυσκολία επικοινωνίας (3 video)\nΚυριακή, 10 Ιουλίου 2011 13:57\nΕνημέρωση από Δρ. Ταυλάριο & δυσκολία επικοινωνίας (3 video) Κύριο\nΤο «μενού» της ενημέρωσης που προσέφερε στην εβδομαδιαία συνέντευξη τύπου ο κ. Δρ. Ταυλάριος, ως εκπρόσωπος του Γραφείου Τύπου του κ. δημάρχου, είχε τα «καυτά» προβλήματα της επικαιρότητας, αλλά και κάποια δυσκολία στην… επικοινωνία.\nΠολιτιστικό Καλοκαίρι, το πρώτο θέμα. Το θέμα αυτό το χαρακτήρισε ο κ. Ταυλάριος ως το θέμα της εβδομάδος – ορίζοντας έτσι και την ιεράρχηση θεμάτων στα οποία αναφέρθηκε. Δε διένειμε πρόγραμμα, αλλά προανήγγειλε ότι το πρόγραμμα περιλαμβάνει πολλές εκδηλώσεις, στα πλαίσια πάντα των οικονομικών δυνατοτήτων του Δήμου.\nΗ αποκατάσταση της προβλήτας, ήταν το δεύτερο θέμα. Διαβεβαίωσε και πάλι τους δημοσιογράφους ότι σε ένα μήνα θα είναι έτοιμη (δηλαδή κοντά στα μέσα του Αυγούστου) και ότι 15 μέρες μετά την ολοκλήρωση του έργου (πιάνουμε Σεπτέμβρη) έχει θα αρχίζουν να προσεγγίζουν πλοία – για να φέρνουν τουρισμό στην Κάλυμνο.\nΝομική διένεξη χαρακτήρισε το τρίτο στη σειρά(!) θέμα (το πιο σημαντικό και θορυβώδες της εβδομάδας), που αφορούσε στη σύγκρουση, επί τριήμερο, Διακομιχάλη-Κρούσκου για την απώλεια του εγγράφου στο Δήμο, με το οποίο ο εργολάβος θα έπαιρνε €97.000 για το αντιπλημμυρικό έργο (υδατοδεξαμενή) στην Ταξιάρχη. Ο κ. Διακομιχάλης είχε καταγγείλει τον κ. Κρούσκο, τις προηγούμενες ημέρες, για σκοτεινή προώθηση του εγγράφου, λες και η ουσία δεν ήταν τα χρήματα που δικαιούνταν να πάρει ο εργολάβος. Αλλά το εντυπωσιακό στην υπόθεση ήταν ότι το έγγραφο δεν το είχε στείλει ο κ. Κρούσκος από το δικό του fax, όπως κατάγγειλε ο κ. δήμαρχος αλλά το υπουργείο Εσωτερικών. Όμως… ο κ. δήμαρχος και οι συνεργάτες του το διάβασαν λάθος, στη συνέχεια αποκαλύφθηκε η πλάνη του κ. δημάρχου και ο κ. Κρούσκος απαίτησε να ζητήσει δημόσια συγνώμη ο κ. Διακομιχάλης, αλλά τον κ. δήμαρχο «κάλυψε» ο δ/ντής της Οικονομικής Υπηρεσίας με ανακοίνωση του, διά της οποίας ζητούσε δημόσια… συγνώμη για το… λάθος του. Την εξέλιξη αυτή ο κ. Ταυλάριος τη χαρακτήρισε «νομική διένεξη», και συνέστησε στον κ. Κρούσκο «να ηρεμήσει», επαναλαμβάνοντας την «κλισέ» φράση του κ. Διακομιχάλη ότι «ο κ. δήμαρχος δεν συνομιλεί με εργολάβους». Μετά από αυτά αναμένεται ο Δήμος και ο κ. δήμαρχος να συνομιλεί με το δικηγόρο του κ. Κρούσκου, ο οποίος προφανώς δεν πρόκειται να εγκαταλείψει τη διεκδίκηση των €2.700 000 που του οφείλει ο Δήμος.\nΤο νέο διοικ. σ/λιο του νοσοκομείου ήταν πρώτη από τις επιγραμματικές ανακοινώσεις.\nΣχολιασμός: Τα χαρακτηριστικά γνωρίσματα της ανασύνθεσης του διοικ. σ/λίου είναι τρία, και τα τρία πολύ σημαντικά, γιατί στέλλουν σαφή πολιτικά μηνύματα προς την τοπική κοινωνία:\n1) Όλα τα νέα πρόσωπα είναι εξαιρετικοί συμπολίτες μας, αλλά εντελώς…τυχαία, είναι και «φιλικά προσκείμενα» (κατά την έκφραση του κ. δημάρχου) στον κ. Διακομιχάλη. Επομένως και εδώ η αξιοκρατία έγινε σε στενό «οικογενειακό κύκλο».\n2) Η ανασύνθεση έγινε μόλις δύο μήνες πριν τη λήξη της θητείας του μέχρι χθες διοικ. σ/λίου. Ήταν τόση η πρεμούρα των ηγητόρων του Δήμου (όχι μόνο του δημάρχου αλλά συνολικά του σκληρού πυρήνα της σημερινής δημαρχιακής εξουσίας, η οποία εν πολλοίς κρατά τα ηνία των εξελίξεων), που δεν άντεχαν να περιμένουν ακόμη 2 μήνες.\n3) Ξηλώθηκαν πασοκτζήδες της παράταξης Ρούσσου, για να μπούνε πασοκτζήδες της παράταξης Διακομιχάλη. Και για να επιτευχθεί αυτό το «κατόρθωμα» βοήθησε Δωδεκανήσιος βουλευτής, ο οποίος τώρα ακούει τα «εξ αμάξης». Η λοιπή κοινωνία μπορεί να κοιμάται ήσυχη, με την πεποίθηση ότι δεν υπάρχει κομματισμός και μάλιστα του αισχίστου είδους – το «αισχρόν» της πολιτικής είναι όταν το κάθε κόμμα στηρίζει τα «δικά του παιδιά» και το «αίσχιστον» όταν αλληλοεξοντώνονται οι δημοτικές παρατάξεις (στην Κάλυμνο) που υποτίθεται ότι ανήκουν στο ίδιο κόμμα που λέγεται ΠΑΣΟΚ, για να στηρίξει η καθεμιά τα δικά της απαιδιά», αυτούς του «πρόσκεινται φιλικά στην παράταξη». Αλλά και το «αισχρότατον πάντων»… είναι όταν σ’ αυτές τις εν ψυχρώ εκτελέσεις των «αδελφοφάηδων» πρωταγωνιστή βουλευτής, επιστήμονας, με κύρος και θέση…, που απαιτεί κιαι κάθαρση στην Υγεία… – Γιώργο Παπανδρέου, χαιρέτα μας τον πλάτανο.\nΤέλος, οι ανακοινώσεις για την Καθαριότητα (με ανάθεση έργου σε ιδιώτη - εγκαταλείφθηκαν οι προεκλογικές «δεσμεύσεις» του κ. Διακομιχάλη για προσλήψεις μόνιμου προσωπικού στην Καθαριότητα), το Καταδυτικό Φεστιβάλ (18-24/7/11) και οι γεωτρήσεις που προγραμμάτισε η ΔΕΥΑΚ (1 σε Ψέριμο & 2 στην Κάλυμνο) ολοκλήρωσαν την ενημέρωση.\nΕρωτήσεις από την ΑΡΓΩ\nΣτη συνέχεια ο κ. Ταυλάριος δέχτηκε ερωτήσεις από τους δημοσιογράφους. Η ΑΡΓΩ (Σακ. Τρικοίλης) έθεσε δύο ερωτήσεις: 1) Την πολιτική διάσταση της φράσης του κ. δημάρχου που αφορούσε την υπάλληλο του Πρωτοκόλλου: «αν και δεν είναι φιλικά προσκείμενη σε μένα, τη διατήρησα στην σοβαρή αυτή θέση (του Πρωτοκόλλου). 2) Το ότι ο Δήμος άφησε τις «δεσμεύσεις» για ανάπτυξη, πάταξη ανεργίας κ.λπ. και τρέχει για πολιτιστικές εκδηλώσεις σαν πολιτιστικός σύλλογος.\nΣτην πρώτη ερώτηση ο κ. Ταυλάριος απάντησε ότι ο κ. δήμαρχος ουσιαστικά προστάτεψε την υπάλληλο. Στη δεύτερη, ότι η παγκαλυμνιακή συνδιάσκεψη, στα πλαίσια του Πολιτιστικού Καλοκαιριού, έχει στόχους αναπτυξιακούς και αυτό θα αποδειχτεί.\nΑλλά το σοβαρό πρόβλημα σ’ αυτή τη συνέντευξη του κ. Ταυλάριου ήταν ότι επέδειξε μεγάλη ικανότητα ελιγμών, καθώς οι απαντήσεις του στην ΑΡΓΩ ήταν ένα ελεύθερο «σλάλομ» περιστροφών γύρω από την ερώτηση και ποτέ πάνω σ’ αυτήν. Είναι και αυτό μια ικανότητα για έναν κυβερνητικό εκπρόσωπο αλλά δε διευκολύνεται η σωστή επικοινωνία.\nΤελευταία τροποποίηση στις Παρασκευή, 12 Αυγούστου 2011 10:25\nΠερισσότερα σε αυτή την κατηγορία: « Δύο «μπουρίνια» και διάκριση πολιτών σε «δικούς μου» και μη\t«Δε θέλουν να γίνει το έργο στο λιμενοβραχίονα» (3 video) »


Συμμορία «χτυπούσε» φαρμακεία στην ανατολική Θεσσαλονίκη - ΡΑΔΙΟ ΑΝΑΜΝΗΣΕΙΣ\nΟ συλληφθείς εντοπίστηκε και συνελήφθη στην Τούμπα, όπου νωρίτερα την ίδια ημέρα είχαν διαρρήξει με τους συνεργούς του φαρμακείο στην ίδια περιοχή, απ' όπου αφαίρεσαν χρήματα.\nΣτο στόχαστρο της συμμορίας, από τις 9 Οκτωβρίου του τρέχοντος έτους, μπήκαν φαρμακεία και κατάστημα σιδηρικών σε διάφορες περιοχές (Τούμπα, Χαριλάου και Ανάληψη).\nΗ λεία τους υπερβαίνει τις 5.800 ευρώ και περιλαμβάνει επίσης ηλεκτρονικές συσκευές και προσωπικά αντικείμενα των ιδιοκτητών.\nΣε βάρος του συλληφθέντα, του 27χρονου συνεργού του όπως και εναντίον δύο ακόμη ατόμων σχηματίσθηκε δικογραφία για διακεκριμένες περιπτώσεις κλοπών.\nΣυμμορία «χτυπούσε» φαρμακεία στην ανατολική Θεσσαλονίκη Reviewed by dimitris on Νοεμβρίου 21, 2019 Rating: 5


μικρά πλαστικοποίησης Online Παραγγελία\nΑρχική > Λίστα ετικετών σημάδι > S > Μικρές πλαστικοποίησης\n$ 1,272.00 - 1,339.00 / σύνολο\n$ 254.47 / σύνολο\nΚορυφή μικρά πλαστικοποίησης προμηθευτή, καλύτερα μικρά πλαστικοποίησης σε τιμές χονδρικής. Αγορά μικρά πλαστικοποίησης, Sign-in-china.com πρέπει να είναι η καλύτερη επιλογή σας. Αυτή η σελίδα παρέχει μικρά πλαστικοποίησης η οποία είναι η πώληση σε υψηλή ποιότητα και χαμηλές τιμές σε online κατάστημα μας και είναι διαθέσιμη για πολλά μεγέθη και πολλές λειτουργίες. Μετά τον εξοπλισμό εκτύπωσης, η μικρά πλαστικοποίησης είναι διαθέσιμη για παραγωγές φωτογραφία, τη διαφήμιση, την εργασία πλαστικοποίηση, έγγραφα, σχέδια και ούτω καθεξής. Ελάτε τώρα, θα απολαύσετε μια υπέροχη εμπειρία για ψώνια μικρά πλαστικοποίησης σε απευθείας σύνδεση. Δεν υπάρχει αμφιβολία, δεν θα είναι απογοητευμένοι.


Ναυάγιο PSI: το μη χείρον βέλτιστον του Γιάννη Βαρουφάκη « Ενωτικό Αριστερό\n3. Οι ελληνικές τράπεζες, αγαπητές και αγαπητοί φίλοι, είναι ήδη πτωχευμένες. Η λειτουργία τους δεν εξαρτάται από το αν θα πάρουν τον Μάρτιο το 15% των χρημάτων που τους χρωστά το ελληνικό δημόσιο (καθώς το PSI+ αυτό προβλέπει, συν νέα 30ετή ομόλογα τα οποία δεν πρόκειται να αλλάξουν σημαντικά την δραματική κατάσταση των λογιστικών τους βιβλίων). Αυτό το ποσό, που αντιστοιχεί στο 15%, δεν θα κρίνει την βιωσιμότητά τους. Όπως και σήμερα, θα εξακολουθήσουν να λειτουργούν στην βάση της συνεχιζόμενης παροχής ρευστότητας από την ΕΚΤ (με το νέο LTRO να παίζει σημαντικό ρόλο). Ίσως μάλιστα το ναυάγιο του PSI+ να εξαναγκάσει τους τραπεζίτες μας να αποδεχθούν κεφάλαια από το EFSF (κάτι που θα ήταν ευχής έργο για τις τράπεζες αλλά όχι, βέβαια, για τους ίδιους). [Όσο για\nτις ανησυχίες ότι η ΕΚΤ θα σταματήσει την παροχή ρευστότητας στις ελληνικές\nτράπεζες σε περίπτωση που το PSI+ ναυαγήσει, δεν υπάρχει περίπτωση η ΕΚΤ να\nκάνει κάτι τέτοιο δεδομένου ότι θα πυροδοτούσε την αλυσιδωτή κατάρρευση του\nτραπεζικού συστήματος της ευρωζώνης.] Τέλος, τα ασφαλιστικά ταμεία, τα οποία και αυτά τελούν υπό πτώχευση, με ή χωρίς το PSI+, μπορούν ενισχυθούν βραχυπρόθεσμα (για τους επόμενους μήνες) με τα απαιτούμενα χρήματα τα οποία είναι μια σταγόνα μπροστά στον ωκεανό των αποπληρωμών του Μαρτίου. [Ό,τι στο\nμέλλον θα έχουμε πρόβλημα με τα ασφαλιστικά ταμεία, αυτό είναι σίγουρο. Όμως\nαυτό θα συμβεί και να «πετύχει» το PSI+.]\nΟΛΜΕ: Υποχρεωτική υπερωριακή απασχόληση τα Σάββατα


Κρυοθεραπεία υπό συμπίεση – Game Ready – TheMIS – Ορθοπαιδικό κέντρο\nHome / Κρυοθεραπεία υπό συμπίεση – Game Ready\nΝέα προσέγγιση στην αποκατάσταση μετά από χειρουργείο η τραυματισμό.\nΚρυοθεραπεία υπό συμπίεση - Game Ready\nGame Ready: τουλάχιστον 20% πιο γρήγορη αποκατάσταση.\nΤο Game Ready είναι ένα καινοτόμο φορητό σύστημα κρυοθεραπείας με διαλείπουσα συμπίεση που προσφέρει μοναδικά πλεονεκτήματα όπως ευκολία στην χρήση, εφαρμογή σε δύσκολα αντιμετωπίσιμες αρθρώσεις, φορητότητα, συνδυασμένη εφαρμογή ψύχους και συμπίεσης καθώς και άριστη σχέση τιμής / απόδοσης. Αποτελεί ολοκληρωμένη λύση για την εφαρμογή του πρωτοκόλλου R.I.C.E. (Rest, Ice, Compression, Elevation) η Ελληνιστί Κ.Α.Π.Α. (κρυοθεραπεία, Ανάρροπη θέση, Περίδεση, Ανάπαυση) που συνίσταται για την άμεση αντιμετώπιση αρθρικών και μυϊκών τραυματισμών. Η δυνατότητα ακριβούς ρύθμισης της θερμοκρασίας ανά βαθμό και η δυνατότητα ρύθμισης της ταυτόχρονης εφαρμογής διαλείπουσας συμπίεσης σε 3 εύρη τιμών (μονάδα mmHg) επιφέρουν όλα τα σχετιζόμενα οφέλη όπως αγγειοσυστολή, λεμφική παροχέτευση μεταβολιτών και επιτάχυνση της αποιδηματικής δράσης, επίδραση ψυχρού σε μεγάλο βάθος κ.α. Παράλληλα η ύπαρξη πλήθους καλυμμάτων μεγάλης επιφάνειας για όλες τις αρθρώσεις και τον κορμό παρέχει την δυνατότητα εφαρμογής του συστήματος σε περιπτώσεις δύσκολα αντιμετωπίσιμες με τα συμβατικά μέσα όπως ο ώμος η το ισχίο.\nΕνεργή Κρυοθεραπεία: Ταχέως κυκλοφορούμενο παγωμένο νερό ψύχει την πληγείσα περιοχή, μειώνοντας αποτελεσματικά το οίδημα (πρήξιμο), τους μυϊκούς σπασμούς και τον πόνο. Προσφέρει θερμοκρασίες από 3°C μέσω των ανατομικών καλυμμάτων που καλύπτουν πρακτικά όλα τα μεγάλα τμήματα του σώματος.\nΣυμπίεση: Η πνευματική συμπίεση μιμείται τις φυσικές συσπάσεις των μυών για να απομακρύνει απαλά το οίδημα και να διεγείρει τη ροή του οξυγονωμένου αίματος. Προσφέρονται 4 επίπεδα συμπίεσης, από 5-75 mmHg. Επιπλέον, τα ανατομικά σχεδιασμένα καλύμματα περιβάλλουν το πληγέν μέρος του σώματος, αυξάνοντας την επιφάνεια και την επαφή για αποτελεσματικότερη κρυοθεραπεία.\nΤο Game Ready προσφέρει συνδυασμένα πλεονεκτήματα τόσο από την εν τω βάθει εφαρμογή ψύχους σε αρθρώσεις και μεγάλες μυϊκές ομάδες όσο και από την παράλληλη άσκηση κυκλικά μεταβαλλόμενης πίεσης. Αποτελεί δε, μία ολοκληρωμένη λύση κρυοθεραπείας-κυκλοφορητή καθώς παρέχει εστιασμένη δράση μέσω των ειδικών ανατομικών καλυμμάτων και παρέχει τη δυνατότητα πλήρους ρύθμισης των επιμέρους παραμέτρων, όπως θερμοκρασία και πίεση.\nΣυνιστάται για την άμεση αντιμετώπιση κακώσεων σε αρθρώσεις και μυϊκών τραυματισμών στο οξύ – υποξύ στάδιο.


Mobile Health. Mobile Health είναι ένας γενικός όρος για τη χρήση των κινητών τηλεφώνων και άλλων ασύρµατων τεχνολογιών στην ιατρική περίθαλψη. - PDF\nDownload "Mobile Health. Mobile Health είναι ένας γενικός όρος για τη χρήση των κινητών τηλεφώνων και άλλων ασύρµατων τεχνολογιών στην ιατρική περίθαλψη."\n1 Mobile Health Mobile Health είναι ένας γενικός όρος για τη χρήση των κινητών τηλεφώνων και άλλων ασύρµατων τεχνολογιών στην ιατρική περίθαλψη. Η πιο κοινή εφαρµογή του Mobile Health είναι η χρήση των κινητών τηλεφώνων και συσκευών επικοινωνίας για την ενηµέρωση των καταναλωτών σχετικά µε υπηρεσίες πρόληψης υγείας. Ωστόσο, οι εφαρµογές του Mobile Health χρησιµοποιούνται επίσης για την επιτήρηση της νόσου, υποστήριξη θεραπείας, παρακολούθηση έκτακτων συµβάντων και τη διαχείριση χρόνιων ασθενειών. Το Mobile Health γίνεται µια δηµοφιλής επιλογή σε περιοχές όπου το σύστηµα υγείας «ασθενεί» και υπάρχει µια ευρεία χρήση των κινητών συσκευών.\n2 Mobile Health- Εφαρμογές v Εφαρµογές υγείας-µέσω smartphones, tablets, PCs. v Ευελιξία και εύκολη πρόσβαση ως προς το χωροχρόνο. v Ποικίλες εφαρµογές που διατίθενται προς πώληση από τα καταστήµατα app. v Είδη Εφαρµογών: q Υγιεινές επιλογές στην καθηµερινή ζωή, γυµναστήριο, διατροφή. q Επικοινωνία γιατρών-ασθενών από µακριά (όπως εφαρµογές για τους διαβητικούς που αποστέλλονται αυτόµατα µετρήσεις της γλυκόζης σε γιατρούς πρωτοβάθµιας περίθαλψης τους). q Ιατρικά αρχεία µε προσβασιµότητα από γιατρούς-ασθενείς. q Αντιµετώπιση έκτακτων περιστατικών µε υπόδειξη της βέλτιστης λύσης.\n3 Bri8sh Columbia Το Πανεπιστήµιο British Columbia(UBC) είναι ένα δηµόσιο πανεπιστήµιο έρευνας που βρίσκεται στο Vancouver, British Columbia, στον Καναδά. Το UBC έχει υπό την αιγίδα του µικρότερες πανεπιστηµιουπόλεις που βρίσκονται επίσης στο Βανκούβερ. Το Πανεπιστήµιο της British Columbia έχει καταλάβει τη δεύτερη θέση στον Καναδά, την 22η θέση στην κατάταξη του Times Higher, την 39η σε παγκόσµιο επίπεδο. Το 2011 το UBC ανέφερε τις υψηλότερες απαιτήσεις εισόδου για προπτυχιακές σπουδές στον Καναδά. Καθηγητές, απόφοιτοι και ερευνητές έχουν κερδίσει επτά βραβεία Νόµπελ, 67 Υποτροφίες Rhodes, 64 Ολυµπιακά µετάλλια και τρεις καναδοί πρωθυπουργοί υπήρξαν απόφοιτοι του κολλεγίου.\n4 HealthLink BC Service Locator App ü Στα πλαίσια του British Columbia αναπτύχθηκε η εφαρµογή HealthLink BC. ü Δηµιουργήθηκε από την HealthLink και απευθύνεται στα µέλη του BC. ü Από τις χορηγίες που λαµβάνει το πανεπιστήµιο µπορεί να υποστηρίξει τέτοιου είδους εφαρµογές. ü Συντελεστές Αναπτύχθηκε σε µεγάλο βαθµό µέσα από τις εθελοντικές προσπάθειες του Austin Henry, Derek Sing, Jeff Stewart και Gillian Vrooman. Χωρίς την κίνηση και τη δέσµευσή τους η δηµιουργία του app δεν θα ήταν δυνατή. Ευχαριστίες οφείλονται επίσης στο προσωπικό του Υπουργείου Εργασίας, στις υπηρεσίες των πολιτών και στη διαφάνεια της διοίκησης και του Υπουργείου Υγείας για τις προσπάθειές τους ώστε να καταστεί δυνατή η εφαρµογή. ü Η HealthLink BC συγκεντρώνει µερικές από τις πιο έµπιστες και αναγνωρισµένες υπηρεσίες πληροφοριών για την υγεία όπως οι εξής: BC HealthGuide, BC HealthFiles, BC HealthFiles, BC NurseLine, Υπηρεσίες Φαρµακοποιού, Υπηρεσίες Διαιτολόγου.\n5 Οι άνθρωποι του BC έκαναν για πρώτη φορά επιδροµή στον κόσµο της κινητής ανάπτυξης µε την έναρξη της BC Health Service Locator App. Η εφαρµογή χρησιµοποιεί τα δεδοµένα από την ιστοσελίδα HealthLinkBC και GPS για να παρέχει στους χρήστες πληροφορίες σχετικά µε τις υπηρεσίες υγείας στην περιοχή τους, συµπεριλαµβανοµένων των νοσοκοµείων, την απόσταση σε κλινικές, και εφηµερεύοντα-διανυκτερεύοντα φαρµακεία. Κάνοντας κλικ στα προτεινόµενα σηµεία στο χάρτη θα εµφανιστούν λεπτοµέρειες του παρόχου υπηρεσιών, όπως η εγγύτητα, οι ώρες λειτουργίας και η επικοινωνία.\n7 Δυνατότητες Εφαρμογής Ø Φιλτράρισµα αποτελεσµάτων για εύρεση συγκεκριµένου τύπου υπηρεσίας υγείας Ø Αναζήτηση λέξεων-κλειδιών Ø Ορατότητα αποτελεσµάτων σε διαφορετικές τοποθεσίες Ø Στοιχεία τοποθεσιών-περιγραφή των υπηρεσιών υγείας, ωρών λειτουργίας, στοιχείων επικοινωνίας Ø Παρακολούθηση τελευταίων προειδοποιήσεων για την υγεία που έχουν αναρτηθεί στην ιστοσελίδα HealthLinkBC µέσα από το app Ø Κλήση ενός συγκεκριµένου αριθµού-άµεση πρόσβαση σε πληροφορίες για την υγεία. Αυτή η εφαρµογή έχει σχεδιαστεί για πιο άµεση, µη επείγουσα ιατρική βοήθεια και πληροφορίες.\n8 Πώς λειτουργεί η αναζήτηση; Η γραµµή αναζήτησης στο επάνω µέρος του χάρτη µπορεί να βοηθήσει να περιοριστεί η αναζήτηση για να βρεθεί η ενδιαφερόµενη υπηρεσία Η γραµµή αναζήτησης επιτρέπει πιο συγκεκριµένη αναζήτηση. Υπάρχουν πολλές κατηγορίες πληροφοριών που µπορούν να εισαχθούν στην αναζήτηση: Πόλη Όνοµα Οργανισµού Όνοµα υπηρεσίας Περιγραφή υπηρεσίας Αριθµός τηλεφώνου Γλώσσα Οδός- αριθµός\n10 Στόχοι Η εφαρµογή έχει ως στόχο να βοηθήσει τους χρήστες όταν δεν είναι σε θέση να έχουν πρόσβαση σε συνήθη φορέα παροχής υπηρεσιών υγείας. Δηλαδή, αν είναι σε µια άγνωστη κοινότητα, ή αν επιδιώκουν να έχουν πρόσβαση σε υπηρεσίες εκτός ωραρίου. Για να πραγµατοποιηθεί αυτό, ο χρήστης συµπληρώνει µια σειρά από φόρµες που του επιτρέπει να πλοηγηθεί πιο αποτελεσµατικά στο σύστηµα υγείας.\n11 Στόχος της BC Υπηρεσίας Υγείας Locator είναι να βρουν οι χρήστες τις κοντινότερες αποστάσεις σε κλινικές, νοσοκοµεία, δωµάτια έκτακτης ανάγκης, διανυκτερεύοντα φαρµακεία, και εργαστηριακές υπηρεσίες στην περιοχή τους. Μπορούν να ψάξουν για τις υπηρεσίες υγείας από µηχανή αναζήτησης χρησιµοποιώντας λέξεις-κλειδιά. Επίσης, αυτή η κινητή εφαρµογή δηµιουργήθηκε για να επιτρέψει στους χρήστες να αποκτήσουν πρόσβαση σε πληροφορίες για την υγεία από το iphone, το ipod ή το ipad. Όλες οι πληροφορίες παρέχονται ακόµη µέσω της ιστοσελίδας τους. Είναι η ιδανική λύση όταν οι χρήστες βρίσκονται εν κινήσει.\n12 Ευρεία Χρήση της Εφαρμογής Η BC Υπηρεσία Υγείας Locator app δηµιουργήθηκε από την HealthLinkBC και είναι διαθέσιµη µόνο µέσω του itunes App Store. Γίνεται προσπάθεια στην επαρχία να βρεθεί τρόπος ώστε αυτό το app να είναι διαθέσιµο σε όλες τις κινητές πλατφόρµες. Με τη χρήση εθελοντών ελαχιστοποιείται το κόστος ανάπτυξης στην επαρχία, καθιστώντας το έργο πιο προσιτό και γίνεται εφικτό για τις αρχές της επαρχίας το άλµα στον κόσµο της κινητής ανάπτυξης app.\n13 Αποτελέσματα Δεν φαίνονται ξεκάθαρα τα κερδοσκοπικά χαρακτηριστικά της εφαρµογής αυτής για την εταιρία που την παρήγαγε. Αυτό είναι κατανοητό καθώς πρόκειται για παροχή προϊόντος λογισµικού σε έναν ιδιαίτερο οργανισµό όπως είναι το πανεπιστήµιο British Columbia. Οφέλη σε άλλους τοµείς: Στους τοµείς της κοινωνικής ζωής, πρόκειται για καινοτοµία από την πλευρά της Health Link στους κλάδους της Υγείας, της Τεχνολογίας και της Εκπαίδευσης. Αυτό έχει ως συνέπεια την βελτίωση της φήµης και της αξιοπιστίας της εταιρίας, στοιχεία που είναι πολύ σηµαντικά για την λειτουργία του marketing που αναπτύσσει.\n15 Κριτικές Υπουργός Υγείας, Michael de Jong: "Προτεραιότητά µας είναι ο συνδυασµός στοιχείων τεχνολογίας µε την υγεία,ώστε να γίνει το σύστηµα υγείας µας εύκολα προσιτό σε ένα ευρύ φάσµα χρηστών. Είτε είστε ένας επισκέπτης σε µία µητρόπολη είτε στην επαρχία, αυτό το app έχει σηµαντικές πληροφορίες για την υγεία που σας βοηθούν αν χρειαστεί να εντοπίσετε γρήγορα µια κλινική, ένα τµήµα επειγόντων περιστατικών ή ένα διανυκτερεύον φαρµακείο. " Η Δρ Μάργκαρετ MacDiarmid, Υπουργός Εργασίας, Υπηρεσιών Πολιτών και ανοικτής διακυβέρνησης : "Με τη χρήση των δεδοµένων της κυβέρνησης και των καινοτόµων τεχνολογιών, όπως οι κινητές εφαρµογές, µπορούµε να παρέχουµε καλύτερες υπηρεσίες στους ανθρώπους. Η νέα Υπηρεσία Υγείας Locator app είναι το αποτέλεσµα της αξιοποίησης της τεχνολογίας και της υιοθέτησης ανοικτών κυβερνητικών πολιτικών µας στο British Columbia. "\n16 Ευχαριστούµε για την προσοχή σας.


Δεκαπενταυγουστιάτικες αποδράσεις... - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 10-08-2015 | 07:23:20 - Πρώτη δημοσίευση: 10-08-2015 | 07:23:20\nΤου Χριστάκη Ευσταθίου, Θεολόγου Εκπαιδευτικού\nΜέσα σε ρυθμούς της καλοκαιρινής ραστώνης, σε φάσεις και αντιφάσεις που μας πλακώνουν και μας καταλαμβάνει αμόκ απόδρασης από την πληκτική και ανιαρή ρουτίνα της καθημερινότητας, το πρόσωπο της Παναγίας ξεπροβάλλει σε μια άλλη διάσταση.\nΕκεί όπου η λύπη μετατρέπεται σε χαρά και ο θάνατος νοηματοδοτείται από τη ζωή. Εκεί όπου το λογικό προσλαμβάνεται από το υπέρλογο για να αποψιλώνεται από το παράλογο… Πραγματικά, μέσα από το «πάσχα του καλοκαιριού», όπως συνηθίζουμε να το ονομάζουμε, αναδύεται ένας αλλιώτικος σταθμός. Πολύ πιο αυθεντικός, πιο αληθινός. Το μεγαλείο και η αρχοντιά του απογειώνουν σε ύψη δυσθεώρητα. Παραπέμπουν στην ασφαλή σκέπη και προστασία μιας μεγάλης μάνας, με ανοικτές τις αγκάλες. Που αφήνουν χώρο για όλους. Χωρίς προϋποθέσεις και αποκλεισμούς. Ρυμουλκούν σ’ ένα πλούτο στους ορίζοντες των πιο συναρπαστικών κατακτήσεων.\nΤο νήμα της εορτή που τόσο όμορφα ξετυλίγει η Εκκλησία, μας σπρώχνει να ατενίσουμε το ιερό πρόσωπο της μεγάλης Μάνας του κόσμου. Εκείνο που ευλαβούμαστε σε κάθε στιγμή της ζωής μας. Ιδιαίτερα σε ώρες δύσκολες και σε καιρούς χαλεπούς. Επικαλούμαστε τη βοήθειά της. Τη νιώθουμε μητέρα μας. ‘Ολοι σχεδόν έχουν κάτι να πουν για την αγάπη, τη συμπαράσταση και τη στοργή της, σε στιγμές που αντίδοτο στον πόνο φαντάζει μόνο το βάλσαμο της παρηγοριάς και της ελπίδας. Η επίκληση που κυριαρχεί όσο τίποτε άλλο είναι: «βοήθα Παναγία μου». Αυτή η εμπειρία, ατομική και συλλογική, αλλά και η εσωτερική πληροφορία που διαπερνά ευαίσθητες χορδές κάθε ψυχής, δείχνει πόσο στερεωμένη μέσα μας είναι η αγάπη για τη Θεοτόκο, την Παναγία μας. Είναι σύμφυτη με την ίδια την ύπαρξή μας.\nΤιμούμε τις μέρες αυτές το πρόσωπο της Παναγίας. Σ’ αυτό αποκαλύπτεται η πραγματική έννοια της ομορφιάς και της ωραιότητας. Σε όλο το βάθος και το πλάτος της ζωής. Αναδύεται ένα ανεπανάληπτο μεγαλείο ζωής. Εκεί που ο άνθρωπος καταξιώνεται ως πρόσωπο, με την ανεκτίμητη αξία του και την ατίμητη αρχοντιά του. Και ακριβώς, η Παναγία είναι και από αυτή την άποψη η μεγάλη μάνα: στις αγκάλες που ανοίγονται μέσα από την παρουσία της, μπορεί ν’ αναπαύεται ο άνθρωπος νιώθοντας την ωραιότητα της ζωής. Μακριά από όλα εκείνα τα αποστήματα που του ενσταλάζουν μέσα από την καθημερινότητα βιώματα ενός κόσμου απάνθρωπου, με έντονα τα σημάδια της ασχήμιας και της τραγικότητας, της κόπωσης και του θανάτου.\n«Αγνή Παρθένε Δέσποινα.. Με αυτό τον τρόπο απευθυνόμαστε στην Υπεραγία Θεοτόκο. Αγνότητα δεν είναι έννοια επιφανειακή. Είναι πρώτα απ’ όλα η καθαρότητα της καρδιάς για να έχει κάποιος καθαρή θέαση του κόσμου. Να βλέπει τον κάθε άνθρωπο ως πρόσωπο και όχι ως μέσο ικανοποίησης εγωιστικών προθέσεων και διαθέσεων. Αγνότητα, βγαλμένη μέσα από το πρόσωπο της Παναγίας, σημαίνει την καθαρή ματιά από μια καθαρή καρδιά. Στην προοπτική εκείνη που μπορεί να σφυρηλατηθεί μια αληθινή κοινωνία προσώπων που εμπειρικά όσο την κυνηγούμε σήμερα τόσο άπιαστη και απομακρυσμένη πραγματικότητα γίνεται.\nΗ μεγάλη εορτή υψώνεται σήμερα σαν μια πρόκληση για να αποδράσουμε από όλα εκείνα τα γρανάζια που μας προκαλούν πλήξη και ανία και να ψηλαφήσουμε τροχιές αναζήτησης του αυθεντικού προσώπου, που αποκαλύπτεται αληθινά στο μεγαλείο της Παναγίας.


Deep Purple - Whoosh - Mix Grill: Μουσική - Θέατρο - Cinema\nΤο “Whoosh”είναι μια δουλειά η οποία έγινε χωρίς συμβιβασμούς και πίεση αλλά με τόλμη και ωριμότητα. Δίχως την ανάγκη να αποδείξουν κάτι και έχοντας πολλά ακόμα να πουν, οι Deep Purple καταθέτουν μια τίμια κυκλοφορία ικανή να διατηρήσει το ενδιαφέρον ενός ακροατηρίου που εκτείνεται πέρα από τα πλαίσια των φανατικών οπαδών του γκρουπ.\n“Nothing at All”, “The Power of the Moon”, “Remission Possible”, “Man Alive”\nΣτο κλείσιμο κάθε χρονιάς όλοι κάνουμε τον απολογισμό μας. Μετράμε και ζυγίζουμε όλα αυτά που η χρονιά που πέρασε μας χάρισε ή μας στέρησε. Σε έναν τέτοιο μουσικό απολογισμό δεν μπόρεσα να μην σταθώ στην κυκλοφορία του 2020 που άκουσα περισσότερες φορές , το “Whoosh” των Deep Purple, και να γράψω λίγες σειρές για αυτό.\nΟι Deep Purple δεν χρειάζονται ιδιαίτερες συστάσεις, ειδικά στο ελληνικό κοινό με το οποίο διατηρούν στενές σχέσεις. Οι δεκαεπτά φορές που επισκέφτηκαν τη χώρα μας για αντίστοιχες συναυλίες επί ελληνικού εδάφους το αποδεικνύουν.\nΤο “Whoosh” είναι το εικοστό πρώτο άλμπουμ της μακρόχρονης καριέρας τους και το τρίτο στη σειρά στο οποίο o Bob Ezrin (Kiss, Peter Gabriel, Pink Floyd, Alice Cooper) έχει αναλάβει την παραγωγή ακροβατώντας επιδέξια ανάμεσα σε μια σύγχρονη αισθητική και τον κλασικό ήχο των Purple. Στην πρώτη του συνάντηση με το γκρουπ πριν ξεκινήσουν οι ηχογραφήσεις ο Ezrin τους ρώτησε ποιες είναι οι προσδοκίες και οι στόχοι τους από αυτό το άλμπουμ. Η απάντηση που εισέπραξε ήταν “Let’s put Deep back into Purple”. Χρειάστηκαν ελάχιστες προσεκτικές ακροάσεις για να πειστώ ακράδαντα πως ο στόχος επετεύχθη!\nΌταν ο Gillan ρωτήθηκε για τον τίτλο του άλμπουμ απάντησε πως πρόκειται για μια ηχοποίητη λέξη που αν τη δει κανείς από τη μια μεριά ενός ραδιοτηλεσκόπιου, περιγράφει την μεταβατική φύση της ανθρωπότητας στη γη ενώ από την άλλη μεριά, σε μια πιο κοντινή προοπτική, αντιπροσωπεύει την καριέρα των Deep Purple.\nΟι ρυθμοί με τους οποίους ως ακροατές καταναλώνουμε μουσική καθώς και η πληθώρα των μουσικών ερεθισμάτων που εναγωνίως αποζητούν ελάχιστη από την προσοχή μας, συχνά επιβάλλουν σύντομες επιφανειακές ακροάσεις και μία πηγαία ευκολία στο να εντάξουμε, συγκροτήματα με παρουσία δεκαετιών σαν τους Deep Purple σε προκάτ στερεότυπα όπου κυρίαρχο στοιχείο είναι το ανέμπνευστο αναμάσημα του ένδοξου παρελθόντος. Η περίπτωση της πρόσφατης κυκλοφορίας των Purple ευτυχώς διαφέρει.\nΟ ακροατής που θα επενδύσει πενήντα δύο λεπτά από το χρόνο του για να ακούσει με προσοχή τα 13 τραγούδια του “Whoosh”, με έκπληξη θα διαπιστώσει πως πρόκειται για μια δουλειά η οποία έγινε χωρίς συμβιβασμούς και πίεση αλλά με τόλμη και ωριμότητα. Δίχως την ανάγκη να αποδείξουν κάτι και έχοντας πολλά ακόμα να πουν, οι Deep Purple καταθέτουν μια τίμια κυκλοφορία. Ίσως τη σημαντικότερη μετά το “Purpendicular” του 1996.\nΣτο “Whoosh” είναι εμφανείς οι blues ρίζες, το hard rock νεύρο, οι funk επιρροές και οι progressive ανησυχίες των Purple. Από το εναρκτήριο λάκτισμα του “Throw my Bones” που μας καλωσορίζει με τα γνώριμα ηχοχρώματα του, μέχρι το bonus track “Dancing in my sleep” και τις electro αναφορές του, το “Whoosh” με την ποικιλομορφία του, τις μεστές συνθέσεις, τις προσεγμένες ενορχηστρώσεις και μία άρτια παραγωγή είναι ικανό να διατηρήσει το ενδιαφέρον ενός ακροατηρίου που εκτείνεται πέρα από τα πλαίσια των φανατικών οπαδών του γκρουπ.\nΗ φωνή του Gillan απέχει πολύ από τα δυσθεώρητα ύψη του “Child in Time” και την έκταση που τον καθιέρωσε ως έναν από τους κορυφαίους rock τραγουδιστές στη δεκαετία του ’70. Διατηρεί όμως την αναγνωρίσιμη χροιά της και με την ωριμότητα των εβδομήντα δύο του χρόνων ερμηνεύει υποδειγματικά μερικούς από τους σημαντικότερους στίχους που έγραψε ποτέ. Με κυρίαρχη την ανησυχία του για την περιβαλλοντική καταστροφή και την επερχόμενη εκδίκηση της φύσης, τολμά και αγγίζει δύσκολα θέματα με μια αφοπλιστική απλότητα. Χωρίς να κουνάει το δάχτυλο κηρύσσοντας, καταφέρνει εύστοχα και μεταφέρει εικόνες, διλλήματα και απόψεις που δεν παλεύουν να επιβληθούν ζητώντας συναίνεση.\nΈνα αξιοσημείωτο χαρακτηριστικό που για πρώτη φορά συναντάμε στο “Whoosh” είναι η πυκνή παρουσία δεύτερων φωνητικών. Ενώ τα χορωδιακά refrain αποτελούν σπάνιο φαινόμενο σε όλη την προηγούμενη δισκογραφία των Purple, εδώ τα συναντάμε σχεδόν σε κάθε τραγούδι προσδίδοντας κάποιες στιγμές μια Tom Pettyική αισθητική που ξαφνιάζει.\nΟ Ian Paice και ο Roger Glover στα τύμπανα και στο μπάσο αντίστοιχα, αποδεικνύουν για μία ακόμη φορά πως δεν αποτελούν τυχαία ένα από τα σημαντικότερα rhythm section του rock στερεώματος. Το παίξιμο του Steve Morse στην κιθάρα, πιο μεστό και μελωδικό από ποτέ, σου δίνει την αίσθηση πως κάθε νότα που παίζει την έχει επιλέξει με μεγάλη προσοχή και επιμέλεια. Μπορεί τα σημαντικά μυοσκελετικά προβλήματα που αντιμετωπίζει στο δεξί του χέρι να έχουν περιορίσει την υπερβατική δεξιοτεχνία με την οποία έχει συνυφαστεί το όνομα του, αλλά απουσία των εκτελεστικών πυροτεχνημάτων που θάμπωναν στο παρελθόν με τη λάμψη τους, μπορούμε να εστιάσουμε πλέον στο συναίσθημα και τη μουσικότητα που αναδύεται από κάθε του κιθαριστική φράση στο τελευταίο άλμπουμ των Deep Purple.\nTo παίξιμο του Don Airey στα πλήκτρα υπογραμμίζει κάθε φορά που ακούω το “Whoosh” την διαπίστωση πως αυτό είναι το «άλμπουμ του». Καταφέρνει να παρέχει το ιδανικό πλαίσιο σε κάθε σύνθεση προσθέτοντας ενορχηστρωτικές πινελιές που αναδεικνύουν τις συνθέσεις, ενώ ταυτόχρονα με εντυπωσιακή ηχητική πολυμορφία και πλούσιες δυναμικές, ελίσσεται ανάμεσα στο παρασκήνιο και το προσκήνιο εμπλουτίζοντας αριστοτεχνικά τα ηχοτοπία των τραγουδιών. Τα solo του δε, πραγματικά εντυπωσιακά, είναι για σεμινάριο.\nΜια λεπτομέρεια στην οποία νιώθω την ανάγκη να σταθώ είναι η επιλογή του “And the Address” για το κλείσιμο του άλμπουμ. Πρόκειται για επανεκτέλεση της instrumental σύνθεσης με την οποία πενήντα δύο χρόνια πριν, οι Deep Purple μας συστήθηκαν μέσα από το “Shades of Deep Purple”. Σε αυτό, το πρώτο τους άλμπουμ του 1968 παραπέμπει και η γραμματοσειρά του λογότυπου που χρησιμοποιήθηκε στο εξώφυλλο του “Whoosh”. Οι δύο εκτελέσεις, με μοναδικό κοινό μέλος τον Ian Paice, δημιουργούν συνειρμούς για έναν κύκλο μιας ένδοξης διαδρομής που κλείνει με τον ίδιο τρόπο που πριν μισό αιώνα ξεκίνησε. Η σημειολογία της νέας ηχογράφησης του “And the Address” σε συνδυασμό με το γεγονός ότι οι Purple αρνούνται πεισματικά να παίξουν το χαρτί του «τελευταίου δίσκου» και της «αποχαιρετιστήριας περιοδείας» προαναγγέλλοντας το κλείσιμο της αυλαίας, με κάνουν να εικάζω ότι ίσως αυτή ήταν η τελευταία φορά που κράτησα στα χέρια μου κυκλοφορία τους με νέο υλικό. Ο Glover μάλιστα σε συζήτησή του με τον Ezrin στο DVD της deluxe έκδοσης αναφέρει πως αν τον ρωτούσες πριν λίγο καιρό, ήταν σίγουρος πως το προηγούμενο ήταν το τελευταίο τους άλμπουμ.\nΈχοντας όλα αυτά κατά νου, λυπάμαι διπλά που λόγω της πανδημίας ακυρώθηκε η εμφάνισή τους στο περσινό Rockwave. Το ραντεβού τους με το ελληνικό κοινό ανανεώθηκε για φέτος, στις 6 Ιουνίου όπου, covid επιτρέποντος, ελπίζουμε να έχουμε την ευκαιρία να δούμε επί σκηνής, ίσως για μια τελευταία φορά, ένα από τα μεγαλύτερα rock συγκροτήματα όλων των εποχών.\nΔισκοκριτικές Deep Purple δίσκοκριτική Whoosh


7 σημεία που πρέπει να γνωρίζετε εάν θέλετε να γίνετε χορτοφάγος | clickatlife\n7 σημεία που πρέπει να γνωρίζετε εάν θέλετε να γίνετε χορτοφάγος\nΘέλετε να κάνετε το μεγάλο βήμα και να απομακρυνθείτε από το κρέας; Η Διαιτολόγος Δέσποινα Μαρσέλου σας κατευθύνει.\nΕάν αποφασίσατε να γίνετε χορτοφάγος, μην περιμένετε ότι θα ξυπνήσετε το επόμενο πρωί και μαγικά θα τα έχετε καταφέρει. Χρειάζεται χρόνος και γνώση προτού ξεκινήσετε. Γι’ αυτό προσθέστε σιγά-σιγά περισσότερες φυτικές τροφές στη διατροφή σας και παράλληλα κόψτε τα ζωικά προϊόντα και τα επεξεργασμένα τρόφιμα. Κάνοντας σταδιακές αλλαγές θα καταφέρετε να γίνετε ένα πρώτης τάξεως χορτοφάγος!\nΚάτι τέτοιο θα σας ωφελήσει, μάλιστα, εάν υποφέρετε από καρδιολογικά προβλήματα, καθώς ωφελεί τις αρτηρίες. Έχετε υπόψη σας ότι περισσότερες φυτικές ίνες και λαχανικά δεν προστατεύουν μόνο την καρδιά, αλλά και τα άτομα που πάσχουν από διαβήτη τύπου 2. Μελέτες δείχνουν ότι οι χορτοφάγοι έχουν 15-20% μεγαλύτερο προσδόκιμο ζωής σε σχέση με τον μέσο όρο.\nΠριν ξεκινήσετε, πάντως, αυτά είναι τα 7 πράγματα που πρέπει οπωσδήποτε να γνωρίζετε.\nΘα χρειαστείτε συμπλήρωμα διατροφής Β12\nΤα ζωικά τρόφιμα είναι πηγή της βιταμίνης Β12 (κρέας, πουλερικά, αυγά, γάλα και άλλα γαλακτοκομικά προϊόντα), επομένως αν κόψετε το κρέας και τα παράγωγά του ίσως παρουσιάσετε έλλειψη της βιταμίνης αυτής. Η βιταμίνη Β12 είναι ωφέλιμη για τον οργανισμό, καθώς συμβάλλει στη δημιουργία υγιών ερυθρών αιμοσφαιρίων και διατηρεί το νευρικό σύστημα σε εγρήγορση. Η έλλειψή της μπορεί να οδηγήσει σε κόπωση, αδυναμία, δυσκοιλιότητα, απώλεια της όρεξης, απώλεια βάρους και κατάθλιψη. Για να μάθετε αν χρειάζεστε Β12 κάντε μία απλή εξέταση αίματος. Διαφορετικά φροντίστε να κάνετε τους σωστούς συνδυασμούς: με λαχανικά, όσπρια, γαλακτοκομικά και ένα φρούτο δεν θα έχετε προβλήματα.\nΚαι ίσως ένα συμπλήρωμα σιδήρου\nΘα πρέπει να αναζητήσετε νέες πηγές πρωτεΐνης\nΜην αντικαταστήσετε τα ζωικά προϊόντα με junk\nΤο να κόψετε το κρέας, αλλά συνεχίζετε να τρώτε λευκό ψωμί, ζυμαρικά και άλλα επεξεργασμένα τρόφιμα, δεν θα οδηγήσει πουθενά, παρά να αποτύχετε ως χορτοφάγος. Δεν είναι πολύ καλή ιδέα να αφήσετε τις τροφές ζωικής προέλευσης, οι οποίες περιέχουν πρωτεΐνες, βιταμίνες και μεταλλικά στοιχεία, για τρόφιμα που παρέχουν μικρή θρεπτική αξία, εκτός από θερμίδες. Το αποτέλεσμα: πείνα, αύξηση του σωματικού βάρους και κακή διάθεση.\nΠροσέχετε τα προϊόντα σόγιας\nΣε γενικές γραμμές, οι επικριτές υπερβάλλουν στους κινδύνους που κρύβει η σόγια και οι υποστηρικτές της στα οφέλη της. Αν και οι επιστήμονες εξακολουθούν να διαφωνούν για τις επιδράσεις της σόγιας στον καρκίνο και στην υγεία της καρδιάς, ένα πράγμα είναι σίγουρο: Η κατανάλωση μεγάλης ποσότητας σόγιας είναι αναμφισβήτητα χειρότερη από την κατανάλωση ζωικών προϊόντων. Τα υποκατάστατα κρέατος είναι συχνά ιδιαίτερα επεξεργασμένα και φορτωμένα με νάτριο και συντηρητικά, οπότε διαβάζετε προσεκτικά τις ετικέτες. Οι πιο υγιεινές πηγές της σόγιας είναι το τόφου, το γάλα σόγιας και τα edamame.\nΕάν θέλετε να γίνετε χορτοφάγοι θα χρειαστεί να ελέγχετε τις ετικέτες των τροφίμων και τα συστατικά. Ένα προϊόν διατροφής που μπορεί να νομίζετε ότι είναι για χορτοφάγους, ίσως τελικά να μην είναι κατάλληλο για μια vegan διατροφή. Η καζεΐνη και ο ορός γάλακτος που προέρχονται από το γάλα, περιέχονται σε πολλές μπάρες δημητριακών, ψωμί, ενώ η ζελατίνη και το λίπος προέρχονται από το κρέας. Στη συνέχεια υπάρχει η χρωστική Ε120, η οποία προέρχεται από τα αποξηραμένα σώματα θηλυκών σκαθαριών. Το προϊόν της χημικής κατεργασίας των εντόμων ονομάζεται καρμίνιο. Το καρμίνιο εντοπίζεται σε παγωτά, γρανίτες, γιαούρτια, χυμούς, ποτά, γλυκά, μπισκότα, κέικ, καραμέλες, τσίχλες, γέμιση φρούτου σε τυποποιημένα τρόφιμα, σιρόπια, μαρμελάδες, κομπόστες, γαλακτοκομικά με φράουλα, κοκτέιλ φρούτων, παιδικές τροφές, τυριά τσένταρ, σάλτσες ντομάτας, επιδόρπια ζελέ, μαρασκίνο, παστίλιες για τον βήχα κ.ά.\nΤα λαχανικά μπορούν να καλύψουν τις ανάγκες σας σε ασβέστιο\nΕυρωπαϊκή μελέτη διαπίστωσε ότι όταν οι χορτοφάγοι κατανάλωσαν τουλάχιστον 525 mg ασβέστιο μείωσαν τον κίνδυνο οστεοπόρωσης, όσο και οι μη χορτοφάγοι με παρόμοια πρόσληψη ασβεστίου. Το μυστικό είναι να τρώτε μια ποικιλία τροφίμων πλούσια σε ασβέστιο, όπως το μπρόκολο, τα αμύγδαλα, τα σύκα καθώς και τρόφιμα εμπλουτισμένα με ασβέστιο, όπως τα δημητριακά. Επιπλέον, τα πράσινα φυλλώδη λαχανικά και τα εμπλουτισμένα τρόφιμα έχουν υψηλή περιεκτικότητα σε βιταμίνη D, η οποία βοηθά το σώμα να απορροφήσει το ασβέστιο.\nDetox φρουτοσαλάτα με κινόα από την ειδικό\nΓίνετε περιστασιακοί… χορτοφάγοι


ΓΥΜΝΑΣΙΟ ΑΣΤΑΚΟΥ - ΤΟ ΙΣΤΟΛΟΓΙΟ ΜΑΣ: Ενότητα 1: Ευρωπαϊκός Διαφωτισμός\nτου Ευρωπαϊκού Διαφωτισμού\nΑ Μέρος: Τα πρόσωπα του Διαφωτισμού\nΆνταμ Σμιθ: O Άνταμ Σμιθ ήταν Σκοτσέζος οικονομολόγος και ηθικός φιλόσοφος. Θεωρείται ένας από τους πρωτοπόρους της πολιτικής οικονομίας και θεμελιωτής της σχολής των κλασικών οικονομικών. Ένας από τους κύριους εκπροσώπους του Σκωτσέζικου Διαφωτισμού, ο Σμιθ είναι συγγραφέας των έργων “Θεωρία των ηθικών συναισθημάτων” και “Μια έρευνα της φύσης και των αίτιων του πλούτου των εθνών” με το δεύτερο να αναφέρεται συνήθως απλά ως Ο Πλούτος των Εθνών και να θεωρείται ως το κύριο έργο του Σμιθ και η πρώτη νεωτερική εργασία πάνω στα οικονομικά.\nΒολταίρος: Ο Φρανσουά Μαρί Αρουέ ευρύτερα γνωστός με το ψευδώνυμο Βολταίρος Γάλλος συγγραφέας, ιστορικός και φιλόσοφος, διάσημος για το πνεύμα του, τις επιθέσεις του εις βάρος της Καθολικής Εκκλησίας και την υπεράσπιση της ανεξιθρησκίας, της ελευθερίας του λόγου και του διαχωρισμού εκκλησίας και κράτους. Θεωρείται κεντρική μορφή και ενσάρκωση του Διαφωτισμού του 18ου αιώνα. Υπήρξε επίσης δοκιμιογράφος και κορυφαίος εκπρόσωπος του ντεϊσμού. Εξορίστηκε στην Αγγλία και μετά από τρία χρόνια επέστρεψε στην Γαλλία όπου και συνέχισε την λογοτεχνική του παραγωγή. Σημείωσε επιτυχίες στο θέατρο, την ποίηση, την πεζογραφία καθώς και στην ιστοριογραφία και την φιλοσοφία. Ο ίδιος είχε πει για την ανεξιθρησκία’’ Απευθύνομαι σε εσένα Θεέ που δημιούργησες όλα τα όντα. Κάνε αυτούς που ανάβουν κεριά με το φως της ημέρας για να σε λατρέψουν να ανέχονται αυτούς που αρκούνται στο φως του ήλιου σου, κάνε, αυτούς που φορούν άσπρο ράσο για να σου δείξουν την αγάπη τους να μην μισήσουν αυτούς που σε αγαπούν το ίδιο, φορώντας μαύρο ράσο’’.\nΕμμ Κάντ: Είναι ο φιλόσοφος του Διαφωτισμού που συνέδεσε πρώτος τον ορθολογισμό και τον εμπειρισμό τον 18ο αιώνα. Ξεκινώντας από την κριτική και την αμφισβήτηση της μεταφυσικής φιλοσοφίας έστρεψε το βλέμμα πέρα από την οντολογία, στην επιστημολογία Το κέντρο για τον Καντ ήταν η γνώση.\nΖαν Ζακ Ρουσσώ: Ο Ζαν Ζακ Ρουσσώ ήταν Ελβετός φιλόσοφος, συγγραφέας και συνθέτης του 18ου αιώνα. Οι πολιτικές ιδέες του Ρουσσώ επηρέασαν τη γαλλική επανάσταση, την ανάπτυξη της κομουνιστικής και σοσιαλιστικής θεωρίας, και την ιδεολογία του εθνικισμού. Είχε αναπτύξει σχέσεις με τον διαφωτιστή Ντενί Ντιντερό. Ένα μεγάλο έργο του ήταν η Διατριβή για την προέλευση και τις βάσεις της ανισότητας μεταξύ των ανθρώπων το οποίο όμως προκάλεσε έντονες αντιδράσεις ιδίως υποστήριζε ότι οι φορείς της εκτελεστικής εξουσίας δεν είναι αφέντες του λαού, μα υπάλληλοί του. Ο λαός πρέπει να μπορεί να τους διορίζει και να τους απολύει όποτε θέλει. Δεν υπάρχει θέμα να συμβληθούν με το λαό, πρέπει να τον υπακούσουν.\nΜοντεσκιέ: Οι φιλελεύθερες ιδέες του Σαρλ Λουί ντε Σεκοντά, βαρόνου της Μπερντ και του Μοντεσκιέ, ευρύτερα γνωστός ως Μοντεσκιέ, επηρέασαν την σύγχρονη πολιτική και κοινωνική οργάνωση. Πολλές ιδέες του, που περιέχονται στο σπουδαιότερο του έργο του "Το πνεύμα των νόμων" (De l' esprit des lois), χρησιμοποιήθηκαν αργότερα στη σύνταξη του γαλλικού συντάγματος κατά την Γαλλική Επανάσταση όπως επίσης και στο αμερικανικό σύνταγμα. Πρόκειται κυρίως για τις θέσεις του περί διαχωρισμού των εξουσιών.\nΝταλαμπέρ: Ο Ζαν Μπατίστ λε Ροντ ντ' Αλαμπέρ ήταν Γάλλος μαθηματικός, φυσικός, φιλόσοφος και θεωρητικός της μουσικής. Θεωρείται ένας από τους σημαντικότερους μαθηματικούς και φυσικούς του 18ο αιώνα. Επιπλέον βοήθησε τον Ντιντερό στην συγγραφή της περίφημης Εγκυκλοπαίδειας ο πρόλογος της οποίας διατύπωσε τις αντιλήψεις του και αποτέλεσε ένα είδος μανιφέστου της φιλοσοφικής κίνησης του Διαφωτισμού. Ο Νταλαμπέρ ήταν ο πρώτος που διατύπωσε το θεμελιώδες θεώρημα της άλγεβρας για το πλήθος των ριζών αλγεβρικής εξίσωσης, αν και άλλοι μαθηματικοί κατάφεραν να το αποδείξουν αργότερα.\nΝτενί Ντιντερό: Ο Ντιντερό ήταν, από κοινού με τον Ζαν Νταλεμπέρ, ένα από τα κυριότερη μέλη των Εγκυκλοπαιδιστών στη Γαλλία, η οποία αποσκοπούσε να αποτελέσει μια πλήρη επιτομή της φιλοσοφικής και επιστημονικής γνώσης της εποχής. Δίδασκε, στο πνεύμα του Διαφωτισμού, το δικαίωμα του ατόμου να καθορίζει την πορεία της ζωής του.\nΡενέ Ντεκάρτ: Ο φιλόσοφος, μαθηματικός και φυσικός Ρενέ Ντεκάρτ, γνωστός και ως Καρτέσιος, είναι ο άνθρωπος που άλλαξε την πορεία της φιλοσοφίας και των επιστημών, συμβάλλοντας καθοριστικά στην Επιστημονική Επανάσταση του 17ου αιώνα. Είπε το περίφημο “ΣΚΈΦΤΟΜΑΙ ΆΡΑ ΥΠΆΡΧΩ” και επηρέασε την διαμόρφωση και εξέλιξη του Διαφωτισμού.\nΤζων Λοκ: Μεγάλος φιλόσοφος που θεωρήθηκε από προφήτης του καπιταλισμού και απολογητής της αστικής τάξης μέχρι υπερασπιστής της κοινωνικής αλληλεγγύης και από ιδρυτής του ατομικισμού μέχρι πρόδρομος της ρουσσωικής γενικής βούλησης. Τελικά έμεινε γνωστός ως πατέρας του κλασικού φιλελευθερισμού.\nΤόμας Χομπς: Άγγλoς φιλόσοφος, γιος προτεστάντη κληρικού, ο Τόμας Χομπς υπήρξε ένας από τους πρώτους διανοητές-θεμελιωτές του σύγχρονου κράτους και ιδρυτής της πολιτικής φιλοσοφίας. Αν και σήμερα ο Χομπς αναφέρεται περισσότερο για το έργο του στην πολιτική φιλοσοφία, συνέβαλε και σε άλλους τομείς, όπου συμπεριλαμβάνονται η ιστορία, η γεωμετρία, η ηθική, η γενική φιλοσοφία και η αποκαλούμενη σήμερα πολιτική επιστήμη.\nΦράνσις Μπέικον: Ο Σερ Φράνσις Μπέικον ήταν Άγγλος φιλόσοφος, πολιτικός, επιστήμονας, συγγραφέας, θεωρήθηκε ως ο άνθρωπος που επιδίωξε την κατάκτηση όλης της σφαίρας της γνώσης και που ύστερα από μελέτη και επισκόπηση υποστήριξε νέους τρόπους για να μπορέσει ο άνθρωπος να επιβάλει έναν έλλογο έλεγχο πάνω στη φύση, προς δόξα του θεού και βελτίωση της θέσης του ανθρώπου πάνω στον κόσμο.\nΦρανσουά Κενέ: Ο Φρανσουά Κενέ ήταν Γάλλος οικονομολόγος και γιατρός ιδρυτής της σχολής των φυσιοκρατών και θεμελιωτής της πολιτικής οικονομίας. Η διδασκαλία του Κενέ, ο όποιος υποστήριξε ότι στην οικονομία κυριαρχούν οι φυσικοί νόμοι και για αυτό ο άνθρωπος πρέπει να κινείται ελεύθερα στην οικονομική του ζωή χωρίς πολιτικές παρεμβάσεις, δεν αποτελεί μονό οικονομική θεωρία αλλά και φιλοσοφικό σύστημα . Το έργο του “Οικονομικό Πλάνο” μπορεί να θεωρηθεί ως η πρώτη προσπάθεια οργάνωσης της οικονομικής σκέψης.\nΒ Μέρος: Οι έννοιες του Διαφωτισμού\nΓενική βούληση: η σύνθεση των ατομικών βουλήσεων μέσα από την οποία εκφράζεται το δημόσιο συμφέρον. Αυτή εκφράζεται με τη συμμετοχή του λάου στη λήψη των αποφάσεων. Τον όρο αυτό επινόησε ο Ρουσσώ.\nΕΓΚΥΚΛΟΠΑΙΔΕΙΑ: Ο όρος εγκυκλοπαίδεια διατηρεί την ελληνική σημασία, δηλαδή “εγκύλιος παιδεία που περιλαμβάνει όλο τον κύκλο των γνώσεων”. Η εγκυκλοπαίδεια, με την σύγχρονη έννοια του όρου, εμφανίζεται στις αρχές του 17ου αιώνα με τον Φρανσίς Μπέικον. Τον 17ο αιώνα και στις αρχές του 18ου αιώνα καθιερώνεται η αλφαβητική λημματογράφηση του λεξικού, ενώ πρότυπο τού είδος αποτελεί η εγκυκλοπαίδεια του Ντιντερό (Encyclopèdie) η οποία αποτελείται από 33 τόμους και στην όποια αναλύονται οι ιδέες του Διαφωτισμού, δηλαδή νέες γνώσεις και αντιλήψεις για διάφορα θέματα που απασχολούσαν τον σύγχρονο άνθρωπο.\nΕυρωπαϊκός Διαφωτισμός: είναι το ιδεολογικό, πνευματικό, πολιτιστικό κίνημα του 18ου αιώνα που είχε ως κέντρο τη Γαλλία και επεκτάθηκε σε ολόκληρη την Ευρώπη, επηρεάζοντας και την Τουρκοκρατούμενη Ελλάδα. Ο Διαφωτισμός ονομάστηκε έτσι γιατί δήλωνε την αξία της ανθρώπινης λογικής και της κριτικής ικανότητας στην πορεία εξέλιξης του ανθρώπου. Σύμφωνα με το Γερμανό φιλόσοφο Εμ. Καντ <<Διαφωτισμός είναι η έξοδος του ανθρώπου από την αγριότητά του για την οποία ο ίδιος είναι υπεύθυνος>>.\nΚοινωνικό συμβόλαιο: είναι η άποψη του Ρουσσό που υποστήριξε ότι η πολιτική εξουσία πρέπει να βρίσκεται στα χέρια του λαού και όχι των ηγεμόνων, οι οποίοι είναι υπάλληλοί του και όχι κυρίαρχοι. Με αυτή τη λογική ο λαός επιλέγει αν θα παραμείνει ή όχι μια κυβέρνηση.\nΜΕΡΚΑΝΤΙΛΙΣΜΟΣ: Που λεγόταν και αλλιώς εμποροκρατία ήταν η οικονομική θεωρία που διαμορφώθηκε τον 16ο με 17ο αιώνα, έπειτα από την ανακάλυψη χρυσού και αργύρου στην Αμερική, πρεσβεύει ότι τα μέταλλα μεγάλης αξίας αποτελούν τον κυριότερο πλούτο των κρατών και υποστηρίζει την πολιτική του εμπορικού προστατευτισμού .\nΠεφωτισμένη Δεσποτεία: Η Πεφωτισμένη Δεσποτεία (ή Πεφωτισμένη Μοναρχία) είναι ένας τρόπος για να περιγραφεί η διακυβέρνηση ορισμένων μοναρχών της Ευρώπης του 18ου και 19ου αιώνα, που επηρεάστηκαν από τις ιδέες του Διαφωτισμού. Ο εισηγητής αυτού του όρου υπήρξε ο Βολταίρος ο οποίος είχε φιλικές σχέσεις με τους περισσότερους από αυτούς τους μονάρχες. Οι «Πεφωτισμένοι Μονάρχες» αυτοξεχώριζαν τους εαυτούς τους από τους «παραδοσιακούς» μονάρχες στον τρόπο διακυβέρνησης. Συγκεκριμένα υιοθετούσαν τις ιδέες του Διαφωτισμού και κυρίως έδιναν έμφαση στην λογική με την οποία προσπαθούσαν να διακυβερνήσουν την χώρα τους. Υποστήριζαν την ανεξιθρησκεία, την ελευθερία του λόγου και του τύπου και την κατοχύρωση της ιδιωτικής περιουσίας. Οι περισσότεροι ασχολούνταν με τις τέχνες, την επιστήμη και την εκπαίδευση γενικά. Κύριοι εκπρόσωποι της Πεφωτισμένης Δεσποτείας υπήρξαν ο Φρειδερίκος Β΄ της Πρωσίας, η Μαρία Θηρεσία της Αυστρίας, ο γιος της Ιωσήφ και η Αικατερίνη Β΄ της Ρωσίας.\nΦιλόσοφοι ή Διαφωτιστές: ονομάζονται οι εκπρόσωποι του πνευματικού κινήματος του Διαφωτισμού που εκδηλώθηκε στην Αγγλία και στη Γαλλία κατά τον 17ο και 18ο αιώνα.\nΦυσικά δικαιώματα: ονομάζονται τα δικαιώματα ζωής, ισονομίας, ιδιοκτησίας, ελευθερίας σκέψης και έκφρασης που πρέπει να έχουν όλοι οι άνθρωποι και δεν μπορεί να τα καταργήσει καμία εξουσία. Γι’αυτά μίλησαν και τα υποστήριξαν οι Διαφωτιστές και κυρίως ο Λοκ.\nΦΥΣΙΟΚΡΑΤΕΣ: Οι φυσιοκράτες ήταν συγγραφείς και στοχαστές του 18ο αιώνα. Ασχολούνταν με την οικονομία και δημιουργούσαν την λεγόμενη οικονομική σχολή της φυσιοκρατίας, η οποία ήταν η πρώτη οικονομική επιστημονική σχολή. Οι φυσιοκράτες ήταν τελείως αντίθετοι από τους μερκαντιλιστές.\nΑναρτήθηκε από γυμνάσιο αστακού στις 12:13 π.μ.\nChrysoula Sk. 1 Οκτωβρίου 2014 - 2:17 π.μ.